Džoni Dep je, pored velike nužde koju je Amber Herd izvršila na njegovom krevetu, pomenuo i Akvamena, njen najpoznatiji film, tokom izlaganja njenog advokata u procesu koji se polako privodi kraju...\nDep je dvadeset i petog pozvan da iznese svoju priču pred porotom u okviru istovremenog ispitivanja od strane njegovog ličnog advokata i unakrsnog ispitivanja od strane pravnog tima Herdove. Tokom svedočenja, Herdin advokat je upitao slavnog glumca vezano za tekstualnu poruku koju je poslao svojoj bivšoj ženi, kao odgovor na njen SMS koji je glasio: "Na sastanku sam trenutno, vraćam se kući uskoro".\nU tekstualnoj poruci kojom je glumac odgovorio Herdovoj, pročitanoj naglas od strane predstavnika njenog advokatskog tima, Dep je izjavio: "Bez prokletih sastanaka. Bez filmova. Zašto? Zašto odstupaš od našeg dogovora? Koja je vrsta sastanka? Je**š ga. Samo mi javi kada stigneš kući".\nNakon što je tekst pročitan sudu, advokat Herdove implicirao je na to da zvezda Pirata sa Kariba svojom porukom sugeriše da on ne želi da ona bude na tom sastanku, navodeći: "Niste želeli da ona bude na sastanku na kom je bila tog dana, da li je to tačno?".\nMeđutim, Dep je odgovorio da se poslati SMS odnosi na prethodnu prepirku koju je imao sa Herdovom, izjavljujući: "Potpuno očigledno, imali smo dogovor oko nečega. Ja zapravo nju ovom porukom pitam o kakvoj se vrsti sastanka radi. Tako da ovo nije ljutita poruka, ovo je jednostavno pitanje zbog čega nije ispoštovala naš dogovor. Ovo nije vezano za njen film. Šta mislite kako je uopšte dobila ulogu u Akvamenu gospodine?".


Sudar 39 automobila - haos na putevima Rusije - mediji.net\nSudar 39 automobila - haos na putevima Rusije\nNesreća se dogodila u uslovima jakog vetra i slabe vidljivosti, navodi agencija RIA Novosti.\nU tri okruga te ruske republike nekoliko puteva je zatvoreno zbog jake mećave.\nPrema prognozama, očekuje se da temperatura u tom delu Rusije padne na minus 35 stepeni Celzijusa.\nsudar automobilaNova tema\npolicija u novom sadu zbog milice kemezUskoro još vesti\nOdjednom, sve je bilo drugačije: kako idemo na posao, u školu ili fakultet, kako se družimo, ali i - kako kupujemo. Sve se preselilo na internet.I zaista, onlajn trgovina je doživela procvat, svuda u svetu.Tako je u Evropskoj uniji čak 72 procenata ukupnog broja korisnika interneta pribegavalo...\nLava sa Etne, najaktivnijeg vulkan u Evropi, a ujedno i najvećeg na kontinentu, počela je da se izliva.\nTokom kargo leta iz Hongkonga za Madrid otkrivena je neispravnost senzora za upravljanje motorom.Posada aviona kompanije "Rossiya" odlučila je da avion prinudno sleti u Moskvu. Sajtovi za praćenje avio saobraćaja potvrdili su da je reč o avionu tipa boing 777.Sličan incident dogodio se u SAD, prošle...


Džekson: Nadam se da će Srbiji početi da se otvaraju vrata zapadnih institucija\n"Nadam se da će Srbiji početi da se široko otvaraju vrata svih zapadnih institucija, uključujući NATO," rekao je povodom izručenja bivšeg lidera bosanskih Srba Radovana Karadžića Haškom tribunalu, predsednik Projekta za demokratije u tranziciji Brus Džekson u razgovoru sa kolegom Brankom Mikašinovićem.\nDžekson: Izručenje Karadžića Haškom Haškom tribunalu znači prekretnicu u odnosima Srbije sa Evropskom unijom i time se uklanja dugogodišnja barijera prema Beogradu i otvara put ka evropskoj integraciji. Sada će biti moguće da Beograd krene intenzivnije u integracioni proces, koji će se odraziti i u poboljšanju političkih i ekonomskih perspektiva. Mada postoji zabrinutost povodom preostalih optuženih za ratne žločine, izručenje Karadžića je svakako veliki plus u odnosima zapada i SAD sa Beogradom.\nGlas Amerike: Pored očekivanog ostvarenja pune saradnje sa Hagom, šta bi Beograd mogao da učini na daljem unapredjenju odnosa sa SAD?\nDžekson: Nadam se da će Srbiji početi da se široko otvaraju vrata svih zapadnih institucija, uključujući NATO. Takodje se nadam skorom povratku ambasadora Srbije u Vašington, što će pomoći intenziviranju političkih, ekonomskih i turističkih veza dve zemlje. Pored toga, treba izmeniti redosled prioriteta u odnosima izmedju Beograda i Vašingtona. Naime, neke stvari su sada sekundarne prirode, kao što je Kosovo, mada svi u regionu nisu zadovoljni sadašnjim rešenjem što je razumljivo. Ipak, to nije jedina stvar o kojoj treba razgovarati, već su tu i pitanja saradnje u borbi protiv terorizma, energetike, promocije ljudskih prava, posebno na Kosovu, itd.\nGlas Amerike: Koliko bi uspešno lobiranje pomoglo boljem razumevanju Srbije i njenih aspiracija?\nDžekson: Dosadašne lobističke aktivnosti Beograda su bile beznačajne ili nepostojeće. Lobiranje je relativno efikasno u domenu trgovinskih i ekonomskih pregovora, ali je u domenu spoljnoplitičkih pitanja uticaj lobističkih firmi ograničen i treba ga kontinuirano negovati. U tom pogledu, srpska dijaspora je prisutna i deluje, ali često više emotivno, nego efekasno. Sve dok Beograd ne definiše na koherentan način svoje interese, biće ih teško zastupati.\nGlas Amerike: Kakav bi mogao da bude stav administacije republikanca Džona Mekejna ili demokrate Baraka Obame prema Srbiji?\nDžekson: Dvojica predsedničkih kandidata imaju različiti stil, pa i stavove. Mekejn poznaje balkanska pitanja pošto je bio je član Odobra za pitanja oružanih snaga i imao uvid i u dogadjaje na Balkanu 90-ih godina. Mekejn bi bio efikasan sagovornik predsednika Tadića i ukoliko on postane predsednik očekujem rani sastanak sa predsednikom Srbije. Mekejn bi bez sumnje u potpunosti podržao evropsku integraciju Srbije i učinio sve da pomogne. Takodje bi bio zainteresovan za unapredjenje odnosa te zemlje sa NATO-om. U pogledu Obame, njegovo aktiviranje u spoljnopolitičkim aktivnostima će uzeti nešto duže vremena, ali se medju njegovim savetnicima nalaze brojni balkanski eksperti, kao što su Džim O'Brajan, Fil Gordon, itd. tako da će on brzo biti upoznat sa uzazovima na Balkanu, mada ne očekujem neke inicijative pre jeseni 2009.


Načelnik finske policije Sepo Kolehmainen rekao je da je jedan policajac teško povredjen ali je u stabilnom stanju, dok je drugi zadobio lakše povrede i već je otpušten iz bolnice, prenosi AP.\nPucnjava se dogodila nešto posle ponoći u industrijskoj zoni u Porvou, 50 kilometara severoistočno od Helsinkija pošto je policija dobila dojavu. Kada su policajci stigli na njih je otvorena vatra, rekao je šef regionalne policije Ari Karvonen.\nNacionalni istražni biro pokrenuo istragu o pokušaju ubistva. Policija traga za dvojicom osumnjičenih muškaraca i mogućim saučesnicima.\nU toku je velika potraga za osumnjičenima, uz učešće teško naoružanih policajaca i helikoptera.


Gujon: Zabranjen mi je ulazak na KiM na neodređeno - Vijesti iz Krajine, regiona i svijeta - Krajinaforce Forum\nGujon: Zabranjen mi je ulazak na KiM na neodređeno\nBy grom, September 12, 2018 in Vijesti iz Krajine, regiona i svijeta\nTanjug | 10. septembar 2018.\nBEOGRAD – Osnivač francuske humanitarne organizacije “Solidarnost za Kosovo” Arno Gujon dobio je zabranu ulaska na KiM na neodređeno vreme.\nKako je Gujon rekao Tanjugu, zadržali su ga na administrativnom punktu Merdare, potom su ga priveli i ispitivali i onda mu je “uručena zabrana ulaska na neodređeno vreme bez ikakvog obrazloženje”.\n“Sada je moj humanitarni rad doveden u pitanje”, rekao je Gujon vidno uznemiren, i dodao da je svakog meseca išao na KiM gde je boravio po nedelju dana, pratio humanitarne akcije, razgovarao sa ljudima…\nDodao je da ima pravo na žalbu, što će svakako iskoristiti.\n“Cilj im je da privode ne samo Srbe već i one koji pomažu Srbima u enklavama”, rekao je Gujon.\nPored Gujona, kosovska policija zadržala je i dvojicu njegovih saputnika, aktivista humantirane organizacije “Srbi za Srbe”.\nGujon je trebalo da prisustvuje otvaranju farme živine za potrebe narodne kuhinje Raško-prizrenske eparhije u srpskom selu Prekovce kod Novog Brda.\nĐURIĆ: PRIVOĐENjE GUJONA DOKAZ ANTISRPSKE PRIRODE STRUKTURA MOĆI U PRIŠTINI\nDirektor Kancelarije za Kosovo i Metohiju Marko Đurić osudio je, kako je naveo, privođenje francuskog humanitarca Arnoa Gujona na administrativnom prelazu Merdare.\n“Jedini greh Gujona je to što pomaže Srbima i što uspešno svetom pronosi istinu o stradanjima i obespravljenosti srpskog naroda na Kosovu i Metohiji, a njegovo zadržavanje na administrativnom prelazu Merdare je upravo dokaz suštinske antisrpske prirode pojedinih struktura moći u Prištini”, naveo je Đurić.\nOn je ocenio da je Priština, time što je Gujonu zabranila slobodno kretanje Kosovom i obavljanje filantropskog rada, pogazila elementarna načela humanosti na kojima počiva civilizovan svet.\n“Albanskom narodu nije strana humanost, međutim pojedine zločinačke strukture u Prištini ne znaju za humanost, ili barem misle da Srbi imaju manja prava od ostalih ljudskih bića”, ocenio je Đurić\nOn je dodao da “suluda” odluka da se Gujonu praktično zabrani rad “potpuno razotkriva šovinističku prirodu dela vladajućih struktura u Prištini” i dodao da međunarodna zajednica mora da bude upozorena, jer sledeći korak može biti “zatvaranje Srba u geta i njihovo formalno stavljanje u rang bića drugog reda”.


NACRT ZAKONA O FINANSIRANJU ŽETVE: Poljoprivrednici će imati mogućnost da svojom proizvodnjom, garantuju kod banaka\nOdbor za poljoprivredu, šumarstvo i vodoprivredu Republičke Skupštine će na sutrašnjoj sednici razmatrati Nacrt Zakona o finansiranju žetve.\nOvaj dokument se praktično nalazi u „predskupštinskoj“ proceduri i Srbija je konačno na pragu da dobije jedan interesantan zakon, rekao je gostujući u emisiji „Brazde“ RTV Željko Radošević, državni sekretar u Ministarstvu poljoprivrede.\nOn je, međutim, poručio i da zakupci državne zemlje u sledećoj godini, najverovatnije neće moći da računaju na direktna davanja od 100 evra po hektaru obradive površine.\nSuština zakona, koji je najavljivan u više navrata, a koji će prema rečima državnog sekretara uskoro biti inplemantiran i u Srbiji , je da će naši poljoprivrednici imati mogućnost da svojom proizvodnjom, tj robom, garantuju kod banaka i tako dođu do povoljnih sredstava, bilo da je u pitanju novac ili repromaterijal, a bez hipoteke na nekretnine.\nUgovori koji će biti potpisani između banaka i poljoprivrednika će biti zavedeni u Agenciji za privredne registre, rekao je Radošević i ujedno podsetio da je takav, interesantan, zakon već u primeni u Brazilu, Ukrajini i Rusiji a da će uvom delu Evrope Srbija biti prva država koja će ga imati vrlo skoro.


„Španski vetar“ u leđa Srbije | Evropa | DW | 28.01.2010\n„Španski vetar“ u leđa Srbije\nŠpanija bi volela da vidi Srbiju „što bliže EU i to što je brže moguće“, izjavila je za Dojče vele portparolaka španskog predsedništva EU Kristina Galjak. Konsultacije oko kandidature Srbije biće jedan od prioriteta...\nŠpanija je na čelu EU u prvih šest meseci 2010.\nSrbija je u 2009-oj godini puno napredovala na svom putu evrointegracija, a Španija bi, kao trenutno predsedavajuća zemlja Evropskoj uniji, volela da se takav ritam održi. Iako se ne očekuje da će u godini pred nama biti tako dramatičnih koraka, kakve smo na evropskom putu Srbije videli u 2009, Kristina Galjak, portparolka španskog predsedavanja EU, kaže za Dojče vele da bi ipak trebalo „u izvesnom trenutku“ očekivati prenošenje zahteva za kandidaturu Srbije na razmatranje Evropskoj komisiji:\n„Španija bi volela da vidi Srbiju što bliže EU i to što je brže moguće. Neće nedostajati ni političke volje niti političkih aktivnosti kako bi se išlo napred, ali na tome moramo da radimo i sa svim ostalim državama članicama Unije.“\nKako procedura nalaže, posle podnošenja zahteva za dobijanje mesta kandidata za članstvo u EU, što je Srbija učina krajem prošle godine, države članice Unije prvo međusobno razmatraju tu kandidaturu, i ukoliko postoji konsenzus po tom pitanju, taj zahtev se prenosi Evropskoj komisiji na izradu mišljenja.\nNada u brz dogovor\nProces konsultacija među 27 zemalja članica Evropske unije, oko srpske kandidature za članstvo u Uniji, pokrenut je odmah po početku španskog predsedavanja, kaže Kristina Galjak za Dojče vele, i dodaje da će to pitanje biti jedno od ključnih prioriteta ovog semestra. Ona se nada da će se u „nedeljama koje slede“ videti kako će se ovaj proces razvijati:\n„Nadamo se da ćemo brzo postići dogovor. Pozicija Španije je vrlo pozitivna po tom pitanju, ali moramo da osiguramo da se i ostale zemlje EU slože. To će svakako biti jedno od glavih pitanja tokom ovih šest meseci.“\nPredsednik Srbije podnosi kandidaturu za članstvo u EU 22.12.2009. u Stokholmu\nKandidatura uslovljena saradnjom sa Hagom?\nI dok je, trenutno, zvaničan stav u Briselu da se o „kandidaturi Srbije razmenjuju mišljenja unutar EU“, nezvanično se može čuti da se neke zemlje, koje su, kao recimo Holandija, i ranije upozoravale na „ne preskakanje koraka na putu evrointegracija“, i dalje zalažu za prvo pokretanje Sporazuma o stabilizaciji i pridruživanju sa Srbijom (SSP).\nO mogućem početku ratifikacije SSP Srbije i EU trebalo bi da bude govora tek posle sledećeg izveštaja o saradnji Srbije sa Tribunalom u Hagu, koji se očekuje u junu. Ocenjuje se da bi samo eventualno hapšenje preostalih haških optuženika moglo da ubrza tu proceduru, a samim tim i „pogura“ kandidaturu Srbije.\nI dok srpski zvaničnici poručuju da će Srbija nastaviti da „ispunjava svoje zadatke“, sa svoje strane Španija će, prema rečima Kristine Galjak, sve vreme raditi na približavanju Srbije EU. Prema njenim rečima „Srbije je fundamentalna zemlja na Balkanu i ključna zemlja za EU.“\nTrajni link https://p.dw.com/p/LirS


Sinergijsko djelovanje Vlade i Univerziteta preduslov za ekonomski razvoj\nLipovina-Božović: Sinhronizovano i sinergijsko dje...\nLipovina-Božović: Sinhronizovano i sinergijsko djelovanje Vlade i Univerziteta preduslov za održiv ekonomski razvoj\nObjavljeno: 01.09.2021. • 17:39 Autor: Ministarstvo ekonomskog razvoja\nDržavna sekretarka u Ministarstvu ekonomskog razvoja Milena Lipovina-Božović učestvovala je na Panelu: „Poželjan i moguć dugoročan razvoj Crne Gore“, koji je organizovan na Univerzitetu Crne Gore u okviru 28. naučnog skupa „Tehnologija, kultura i razvoj“.\n„Zadovoljstvo mi je što učestvujem na današnjem skupu, sa velikom tradicijom i u ovako elitnom društvu, gdje se razmjenjuju mišljenja o društvenom i ekonomskom razvoju na bazi aktuelnih globalnih razvojnih procesa, aktuelnih tehnologija i kulture ambijenta. Ministarstvo ekonomskog razvoja i Vlada prepoznaju značaj saradnje sa akademskom zajednicom pa su ovakvi skupovi višestruko korisni“, kazala je Lipovina-Božović.\nDržavna sektetarka napravila je kratak osvrt gdje se Crna Gora trenutno nalazi, prezentovala je aktivnosti Ministarstva ekonomskog razvoja u dijelu politika inovacija i ukazala na napore koje MER ulaže kako bi kreiralo održiv i funkcionalan inovativni ekosistem. Dala je viđenje i o ulozi Univerziteta Crne Gore, i ukazala na izazove na putu daljeg razvoja ekonomije bazirane na znanju.\n„Ministarstvo ekonomskog razvoja je ozbiljno shvatilo strukturalne probleme i predano radi na sistemskom unapređenju ekonomske aktivnosti kroz razvoj institucionalnog i programskog okvira javne politike za inovacije i tehnološki razvoj“, naglasila je Lipovina-Božović i dodala da se ovaj proces odvija kroz implementaciju Strategije za pametnu specijalizaciju koja je prepoznata kao ključni instrument od strane EU za razvoj.\nOna je naglasila da je od velike važnosti u izgradnji inovacionog sistema pa time i podrške misiji treće dimenzije univerziteta uspostavljanje institucija kao što su Naučno-tehnološki park, Fond za inovacija ali i važnog tijela kao što je Savjet za inovacije i pametnu specijalizaciju koje je ključno savjetodavno tijelo Vlade u oblasti politike inovacija.\nDržavna sekretarka je istakla da vidi Univerzitet kao najveći resurs iz kog se mogu crpiti sredstva za razvoj ekonomije bazirane na znanju, ali da samo u tijesnoj saradnji sa Vladom i privredom može doprinijeti njegovom razvoju u punom kapacitetu.\n„Brojne su aktivnosti kroz koje vidimo veliki prostor za intenziviranje saradnje između Ministarstva ekonomskog razvoja i Univerziteta u mnogim segmentima razvojnih politika (inovacija, zapošljavanja, cjeloživotnog učenja, industrijskog razvoja itd). Zajedničko i usaglašeno djelovanje Vlade Crne Gore i Univerziteta, kroz kvalitetan dijalog o velikim razvojnim projektima i strateškim pravcima, od ključne je važnosti za dostizanje željenog i održivog ekonomskog razvoja“, zaključila je Lipovina-Božović.\nMilena Lipovina Božović univerzitet crne gore inovacije ekonomski razvoj


Brčkalo: Čeka nas veliko spremanje poslije 12. oktobra | Palelive.com\nPočetna Izbori 2014 Izbori 2014 Brčkalo: Čeka nas veliko spremanje poslije 12. oktobra\nBrčkalo: Čeka nas veliko spremanje poslije 12. oktobra\nKandidat za narodnog poslanika u Narodnoj skupštini Republike Srpske iz izborne jedinice 8 Miroslav Brčkalo juče je u Palama zajedno sa simpatizerima i članovima ove partije razgovarao sa sugrađanima i promovisao svoj izborni program.\n„Apsolutno sam zadovoljan kampanjom, jer smo sve zacrtano ostvarili. Nismo vodili „kampanju pod šatorima“ i nismo sugrađanima kucali na vrata moleći za glasove, već smo razgovarali sa ljudima o njihovim osnovnim životnim pitanjima i problemima sa kojima se suočavaju“, izjavio je Brčkalo.\nPrema njegovim riječima, ova partija se trudila da bude jasna i precizna.\n„Oštro smo kritikovali sve negativne pojave, ali smo zauzvrat predlagali konkretna rješenja. Imamo dosta pozitivnih reakcija sa terena. Lično sam dobio veliku podršku svojih sugrađana i očekujem najbolji mogući rezultat.“\nBrčkalo poslije debate kandidata za predsjednika Republike Srpske Milorada Dodika i Ognjena Tadića smatra da je sada jasno da će Ognjen Tadić biti novi predsjednik Republike Srpske, kao i da će Mladen Ivanić biti srpski član Predsjedništva BiH i da te promjene niko ne može zaustaviti.\n„Svjesni smo težine situacije koja nas čeka nakon 12. oktobra. Čeka nas veliko spremanje Republike Srpske i znamo što ćemo raditi u prvih mjesec dana vlasti, u prvoj godini i u čitavom mandatu“, zaključio je Brčkalo.\nPrethodni članak„Olivera“ i Boban Višnjić pobrali nagrade na festivalu „Miholjsko leto“\nNaredni članakKod fakulteta počelo asfaltiranje prilaznih puteva i parkinga


Srpske kompanije sa sajmu Cebit u Hanoveru Srpske kompanije sa sajmu Cebit u Hanoveru – Personal magazin\nAgencija za strana ulaganja i promociju izvoza Srbije (SIEPA) saopštila je danas da će šest srpskih informatičkih kompanija učestvovati na sajmu informaciono-komunikacionih tehnologija Cebit u Hanoveru. Kako je saopšteno, sajam…\nAgencija za strana ulaganja i promociju izvoza Srbije (SIEPA) saopštila je danas da će šest srpskih informatičkih kompanija učestvovati na sajmu informaciono-komunikacionih tehnologija Cebit u Hanoveru.\nKako je saopšteno, sajam počinje danas, trajaće do 6. marta, a iz Srbije će se predstaviti kompanije 2D Soft, Ascendant tehnolodži (Technology), Advant, Belit, Galeb grupa i PS tek (Tech). Kompanije će kroz organizovane individualne prezentacije i predavanja predstaviti svoje proizvode i usluge.\nZa sve domaće kompanije koje učestvuju na ovogodišnjem sajmu organizovana je saradnja sa ekspertima sa nemačkog tržišta koji imaju zadatak da asistiraju srpskim kompanijama i organizuju sastanke sa potencijalnim klijentima i partnerima.\nU okviru priprema za ovaj sajam u prostorijama SIEPE organizovane su prezentacije i predavanja o najboljim rešenjima za promociju na nemačkom tržištu, pripremi nastupa na sajmu, kao i o načinu komunikacije sa potencijalnim partnerima sa ovog tržišta.\nSrpske kompanije sa sajmu Cebit u Hanoveru was last modified: March 2nd, 2010 by Redakcija\n2D SoftADVANTAgencija za strana ulaganjaBelitCeBITGaleb grupaSIEPA


POLAGANJE KLJUČNOG ISPITA | UNIBL\n10. januar 2007. 15:06:27 Univerzitet u Banjoj LuciOpšte\nPoslije januarskih praznika univerziteti u Banjoj Luci i Istočnom Sarajevu započeće intenzivne pripreme na sveobuhvatnom sprovođenju reformskih zadataka i ciljeva koji bi trebalo da se okončaju do 2010. godine.\nPoslije toga, univerziteti u Republici Srpskoj proći će međunarodnu akreditaciju, koja je neophodna za ulazak u jedinstveni akademski evropski prostor.\nNa Univerzitetu u Banjoj Luci u novembru su osnovane radne grupe koje će zajedno sa fakultetima da pripreme koncepte za uvođenje kreditnog sistema bodovanja predviđenog Bolonjskom deklaracijom, zatim za usvajanje novih nastavnih planova i programa fakulteta i za analizu stanja na Univerzitetu sa stanovišta ispunjavanja uslova za dobijanje pozitivne ocjene kao uslova za akreditovanje.\nOva radna grupa treba da predloži i konkretne mjere aktivnosti koje moraju da se urade u naredne tri godine do zvaničnog akreditovanja.\nModel integrisanog univerziteta republičko Ministarstvo prosvjete i kulture planiralo je da završi do maja ove godine, a u međuvremenu na ovu temu održaće se nekoliko javnih skupova, na kojima će učestvovati stručnjaci iz visokog obrazovanja, ali i drugih društvenih oblasti.\nPrema ranijim najavama rektora banjolučkog Univeztiteta Stanka Stanića, poslije integracije, Univerzitet u Banjoj Luci neće se podijeliti na mnogo, već svega nekoliko univerziteta, po principu strukovnih jedinica.\nModel integrisanog univeziteta planirano je da se ostvari do 15. jula, poslije toga, fakulteti bi izgubili status pravnih subjekata. Finansijsko poslovanje obavljaće se preko glanog računa Univerziteta, u okviru kojeg će posjedovati transakcioni računi fakulteta i instituta u istoj banci u kojoj je otvoren glavni račun. Na taj način stvoriće se jasan pregled finansijskog poslovanja, broja zaposlenih i prometa novca, i izbjeći problemi koji su se javljali protekle i prethodnih godina.\nNa Univerzitetu Istočno Sarajevo u vezi sa ispunjenjem uslova za dobijanje akreditacije takođe je održan kolegijum dekana, na kojem je dogovoreno da svi fakulteti dostave prijedloge potrebnih mjera za sticanje uslova.\n- Očekujem do kraja januara da ćemo iamti napismeno sve prijedloge potrebnih aktivnosti na nivou Univerziteta, kao i projektnu dokumentaciju kapitalnih ulaganja u visokoškolske ustanove. U pojedinim gradovima u kojima postoje naši fakulteti u toku su već određene sanacije na zgradama. Ove poslove podržaće Vlada Republike Srpske i u tu svrhu utrošiće se dio novca dobijenog od prodaje "Telekoma Srpske" - istakao je Mitar Novaković.\nNastavni planovi treba da se preorjentišu u što fleksibilnije, sa većim brojem izbornih predmeta, većim brojem stručne prakse i seminara. Umjesto dosadašnjih brojnih činjenica, nastavni planovi uradiće se tako da vode studenta do sposobnosti, umjesto učenja mnogobrojnih podataka.\nU dosadašnjoj organizaciji univeziteta izdavačka djelatnost bila je isključivo u nadležnosti fakulteta. Po modelu integrisanog univerziteta ova djelatnost će se centralizovati i na taj način će se zadaci iz ove oblasti racionalnije obavljati. U planu je i osnivanje bibliotekarskog univerzitetskog knjižnog fonda, koji će biti distribuisan po bibliotekama fakulteta.\nUniverziteti u Banjoj Luci i Istočnom Sarajevu zatražiće od dekana visokoškolskih ustanova da se uokvire u zakon i pravilnik o normativima i da od svojih nastavnika i asistenata zatraže da poštuju nova pravila rada. Ovdje se prije svega misli na angažovanje profesora na državnim i privatnim fakultetima. Oni će morati da se opredijele na kojoj visokoškolskoj ustanovi će da rade jer novi sistem obrazovanja traži i veće angažovanje profesora u nastavi, praktičnom radu i vježbama.


Svakog vikenda na Buvljaku deset hiljada kupaca - Tržnica Subotica\nSvakog vikenda na Buvljaku deset hiljada kupaca\nRobna pijaca “Mali Bajmok“ već nekoliko godina beleži ekspanziju kupaca iz drugih zemalja, naročito iz susedne Mađarske – rekla je Gordana Bogdanović, marketing menadžerka AD "Tržnica" u razgovoru za Pannon TV. – Tokom vikenda Buvljak poseti oko deset hiljada ljudi.\nKupci iz Mađarske su u toku prošle godine bili najbrojniji deo posetilaca popularnog Buvljaka. Procenjuje se da ih je tokom 2014. godine u ukupnoj populaciji posetilaca ove robne pijace bilo oko 46 odsto, a prema najsvežijim istraživanjima trend rasta se nastavlja, pa je od janura do septembra tekuće godine procenat posetilaca Buvljaka iz Mađarske veći od 50 odsto.\n- Ovako veliko interesovanje kupaca se može tumačiti činjenicom da se ova robna pijaca, kako u Srbiji tako i zemljama u regionu, prepoznaje po širokom asortimanu robe, povoljnim cenama i infrastrukturnoj uređenosti – rekla je Gordana Bogdanović za Pannon TV.\nKompletan intervju, sa opširnijim informacijama o delatnosti Akcionarskog društva “Tržnica” i planovima daljeg razvoja ovog preduzeća, možete pogledati na sledećem linku:


Nedelja solidarnosti - Užicka Republika Press\nUdruženje invalida cerebralne i dečije paralze Užice, organizovalo je manifestaciju pod nazivom “Jednake mogućnosti za sve naše različitosti” a povodom Nedelje solidarnosti sa osobama sa cerebralnom i dečijom paralizom. Na Trgu partizana u Užicu, učenici Osnovne škole za obrazovanje dece sa smetnjama u razvoju Miodrag V.Matić uz pomoć učenika Umetničke škole, slikali su na temu tolerancije i ravnopravnosti.\nCilj ove jednodnevne aktivnosti bio je da se deca sa cerebralnom paralizom i smetnjama u razvoju, druže sa učenicima Umetničke škole i sugrađanima i da svoju kreativnost prikažu na četiri platna koja će poslati poruku koja je i naziv manifestacije “Jednake mogućnosti za sve naše različitosti”.\n“Plan nam je da 3.decembra iskoristimo ovo što su oni danas naslikali, da napravimo jedan baner ili bilbord koji će stajati kao simbol odnosno vizuelni identitet poruke za Međunarodni dan osoba sa invaliditetom. Želja nam je da to bude kontinuitet, da ta deca budu prisutna u javnosti i da se, na simboličan način, osete delom društva ali i na stvaran način koji podrazumeva interakciju sa sugrađanima, kao što se to dešavalo ovom prilikom”, rekao je PR Udruženja osoba sa invaliditetom, Čedomir Cicović.\nCicović dodaje da jedna nedelja nije jedna nedelja i da jedan Međunarodni dan nije jedan dan već da je jedna nedelja 54 nedelje a jedan dan 365 dana i da samo takav način razmišljanja može promeniti svest građana koji nemaju dodira sa osobama sa invaliditetom.\nMa koliko kratko trajale, ovakve aktivnosti imaju najjaču poruku koja predstavlja kontakt sa građanima, zajedništvo koje treba da postane način života svakog pojedinca. Prihvatanje razlika i život sa njima, jedini su način da prilika za normalan život bude pružena svakome.\nRadove nastale tokom ove manifestacije, grafički dizajneri Umetničke škole uobličiće u jednu kompoziciju koja će dobiti novu formu a koja će biti prikazana 3.decembra, na Međunarodni dan osoba sa invaliditetom.


Sutra protesti u Bujanovcu - JuGmedia\nBUJANOVAC – Šaip Kamberi predsednik opštine Bujanovac potvrdio je danas za juGmediu da će sutra u Bujanovcu biti održana skupština svih albanskih odbornika iz opština Bujanovac, Preševo i Medveđa, na kojoj će biti razmotreno pitanje učešća na izborima, zakazanim za nedelju, 6. maj. Nakon toga u centru bujanovca ispred Doma kulture zakazan je protest protiv „etničkog čišćenja“. Svemu ovome predhodila je akcija žandarmerije i policije u kojoj je uhapšeno osam Albanaca.Kamberi je rekao da je današnjim hapšenjem Partija za demokratsko delovanje teško oštećena jer je jedan od uhapšenih, Izet Ćazimi, drugi na listi odbornika te partije na lokalnim izborima.\n„Predsednik Koordinacionog tela za jug Srbije Milan Marković koga smo danas kontaktirali i koji je zadužen za ove opštine ne zna za ovu situaciju, ili je to farsa ili zvanični Beograd i Ivica Dačić stvaraju policijsku državu i sprovode represiju stvarajući jeftin politički marketing“, kazao je Kamberi.\nPredsednik Nacionalnog saveta Albanaca Galip Bećiri je rekao da će „ako se nastavi sa ovakvim pritiskom MUP-a Srbije, zatražiti od vlada Albanije i Kosova da više zaštite ljude koji žive van matične države“.\nJedini albanski poslanik u Skupštini Srbije Riza Halimi ocenio je današnju akciju kao“nastavak državnog terora“ nad albanskom zajednicom i zatražio od Vlade Srbije da se ogradi od Dačićevih postupaka i izjava.\nMinistar unutrašnjih poslova Srbije Ivica Dačić rekao je danas u Vranju da je policija u opštini Bujnovac uhapsila ukupno osam osoba, od kojih se pet terete za ratni zločin nad civilima i da hapšenja nemaju politički motiv.\nDačić je na konferenciji za novinare u Policijskoj upravi Vranje rekao da je akcija Žandarmerije izvedena po nalogu Tužilaštva za ratne zločine, jutros između šest i devet sati.\nUhapšeni su Eljhami Salihi, Mustafa Limani, Šerif Abdiri, Nedir Sefedini i Sevdai Emurlahi iz Velikog Trnovca u opštini Bujanovac.Usled pružanja otpora policiji tokom pretresa uhapšeni su Gazim Gaški i Izet Ćazimi iz Velikog Trnovca, dok je Bljerim Duraki iz sela Breznica, opština Bujanovac, uhapšen jer je tokom pretresa stana nađen pištolj za koji je u nelegalnom posedu.\nRekonstrukcija vranjske gimnazije biće završena do septembra


"POkreni se, volontiraj" - obuka o aktivizmu i volontiranju • Poportal\n„POkreni se, volontiraj“ – obuka o aktivizmu i volontiranju\nU okviru projekta „POkreni se, volontiraj“, Omladina JAZAS-a Požarevac u partnerstvu sa Udruženjem Art Distrikt i Fondacijom za Decu organizuje obuku o aktivizmu i volontiranju.\nObuka će se održati od 3. do 5. decembra u Požarevcu, a obuhvatiće predavanja i radionice na teme: značaj i načini volontiranja, liderstvo, timski rad, komunikacija, kako prepoznati problem mladih i kako organizovati jednu volontersku akciju, o motivaciji i ličnoj dobiti za volontera. Detaljnije o konkursu pročitajte na linku.\nProjekat se realizuje uz finansijsku podršku Grada Požarevca.\nOtvoren prvi privatni vrtić u Požarevcu\nUsvojen Nacionalni program za zaštitu mentalnog zdravlja\nSaopštenje Štaba za vanredne situacije Grada Požarevca 19.mart 2020.\n14/04/2020 Biljana Petrović


Donald Tramp je optužio američke obaveštajce za objavljivanje navoda da Rusija poseduje kompromitujuće podatke o njemu\nKristofer Stil (Christopher Steele), autor izveštaja o kompromitujućem materijalu kojeg su navodno ruski operativci prikupili o novoizabranom američkom predsedniku Donaldu Trampu (Trump), bivši je agent britanske obaveštajne službe MI6, piše Rojters (Reuters) na osnovu informacija dobijenih od lica koja dobro znaju njegovu karijeru.\nNekadašnji operativci britanskih obaveštajnih agencija ističu da je Stil godinama radio za MI6 u Rusiji, Parizu kao i spoljnopolitičkom i komonvelt birou u Londonu – koristeći diplomatsku službu kao pokriće.\nNakon što je napustio britansku obaveštaju agemcoki, Stil je dostavio američkom FBI-ju informacije o korupciji u FIFA-i. Otkrivanje neregularnosti u Svetskoj fudbalskoj organizaciji učinilo je uverljivim njegov izveštaj o navodnim Trampovim mutnim poslovima u Rusiji, kazali su američki zvaničnici za Rojters.\nIz imejlova, u koji je imala uvid britanska novinska agencija, vidi se da su se pripadnici njujorškog ogranka FBI-aja sreli sa Stilom u Londonu u leto 2010. da bi razgovarali o navodima o korupciji u FIFA-i.\nStil je u to vreme radio za "Orbis Business Intelligence", kompaniju specijalizovanu za industrijsku špijunažu, koju je angažovala britanska fudbalska federacija da istraži korupciji u FIFA-i. U to vreme Britanija se nadala da dobije organizaciju svetskog fudbalskog prvenstva 2018. ili 2022.\nMeđutim, za domaćine Mundijala su odabrani Rusija i Katar što su pratile kontroverze o korupciji.\nFBI-ajov tim je nakon susreta sa Stilom otvorio veliku istragu koja je rezultarala sa nekoliko desetina optužnica, uključujući i protiv visokih zvaničnika FIFA-e, koji su bili prinuđeni da daju ostavke. Među njima i dugogodišnji čelnik ove organizacije Sep Blater (Sepp Blatter).\nNakon toga Stila je angažovao "FusionGPS" – kompanija za politička istraživanja sa sedištem u Vašingtonu – u ime neidentifikovanog zvaničnika republikanaca da prikupi informacije o Trampu u cillju sprečavanja da postane predsednički kandidat ove partije.\nBi-Bi-Si (BBC) je objavio da je Stila pozvao Džeb Buš (Jeb Bush), jedan od 16 Trampovih oponenata u Republikanskoj partiji na primarnim izborima prošle godine. Međutim, za sada nema potvrde Bi-Bi-Si-jevog izveštaja.\nOn je ostao angažovan u "FusionGPS" i nakon što je Tramp postao predsednički kandidat republikanaca i njegove informacije su prosleđivane zvaničnicima Demokratske partije i pojedinim medijima.\nStilova saradnja sa FBI-ajom oko Trampa – najpre sa visoko pozicioniranim agentom sa kojim je bio u vezi i u slučaju korupcije u FIFA-i, počela je u julu prošle godine. Međutim, on je prekinuo kontakt sa FBI-ajom mesec dana uoči predsedničkih izbora jer je bio nezadovoljan izostankom napretka u istrazi.\nNaime, FBI je na osnovu Stilovih informacija otvorio preliminarnu istragu o umešanosti Trampa i njegovih saradnika u poslove u Rusiji, navode izvori Rojtersa.\nMeđutim, FBI je odlučio da ostavi čitav slučaj po strani nekoliko sedmica uoči izbora da ne bi uticao na njihov ishod. Stil je bio nezadovoljan smatrajući da je američki Istražni biro odustao od ozbiljne istrage materijala koji mu je dostavio.\nIzveštaj bivšeg britanskog agenta mesecima je cirkulisao među ključnim medijima, uključujući i Rojters, ali nijedan od njih kao ni obaveštajne službe – nisu mogle da utvrde istinost navoda iz njega.\nBazfid (BuzzFeed) je objavio u utorak neke od Stilovih izveštaja o Trampu, ali su ga on i njegovi saradnici, kao i ruske vlasti, odbacili kao lažan. Stilove kolege nisu želele da komentarišu navode iz njegovog izveštaja.\nKristofer Barous (Christopher Burrows), direktor i jedan od osnivača Orbisa, kazao je za Volstrit Džornl (The Wall Street Journal), koji je prvi objavio Stilovo ime, da ne može da potvrdi niti da demantuje da je ova kompanija pripremila izveštaj o Trampu.\nKlaper: Nije obaveštajna služba SAD odala poverljive podatke\nDirektor američke Nacionalne obaveštajne službe Džejms Klaper (James Clapper) odbacio je tvrdnju novoizabranog predsednika SAD da je ta služba odala sadržinu poverljivog izveštaja s nepotvrđenim informacijama o njegovim vezama s Rusijom, istakavši da ga je curenje podataka veoma uznemirilo.\nKlaper je naveo da je sa Trampom razgovarao o izveštaju u kojem se tvrdi da Rusija poseduje kompromitujuće lične i finansijske podatke o novoizabranom predsedniku SAD, prenosi danas AP.\n"Istakao sam da taj dokument nije proizvod obaveštajne zajednice SAD i da ne verujem da je te informacije odao neko iz te zajednice", saopštio je Klaper.


- Popularizacijom vaterpola, kroz organizovanje turnira za mlađe kategorije, dobijamo proširenje baze sportista i ono što je najvažnije zdravu decu, koja stiču radne navike za ceo život. Mislim da je naš dosadašnji rad garancija uspeha i ovogodišnjeg turnira - rekao je Vukić.\nNa Svetosavskom turniru učustvuju Kinalijada (Istanbul), Polet (Sombor), Požarevac i Vračar (Beograd). Prema Vukićevim rečima, učešće turske ekipe Kinalijada trebalo bi našim vaterpolistima da bude dodatna motivacija za dalji rad i učenje, a organizatorima još jedna mogućnost da predstave Srbiju, Beograd i Vračar na međunarodnoj vaterpolo sceni.\nTurnir se održava na plivalištu sportskog centra Vračar, u Beogradu i počeće u subotu u 17.00. U prvoj utakmici sastaće se Kinalijada i Polet, a u drugoj Vračar i Požarevac. Utakmica za treće mesto počeće u 18.50, a finale je zakazano za 19.15.\nMeđunarodni Svetosavski turnir\nDeo hrvatske javnosti žestoko je osudio napad na vaterpoliste Crvene zvezde na splitskoj Rivi, ocenujući da je reč o napadu huligana koji se nije smeo dogoditi.


RTS\t31.08.2019 12:54\nMnogi privatni i poslovni korisnici i dalje se oslanjaju na operativne sisteme kojima je istekla ili uskoro ističe podrška proizvođača, pokazalo je istraživanje kompanije „Kasperski“.\nIako su dostupne novije verzije takvih operativnih sistema, oko 41odsto korisnika i dalje koristi operativni sistem kom je istekla ili uskoro ističe podrška proizvođača, poput „Vindous iks-pe“ ili „Vidnous 7“.\nIstovremeno, 40 odsto mirko preduzeća i 48 odsto malih i srednjih preduzeća i velikih kompanija se i dalje oslanja na ove sisteme. Ova situacija stvara bezbednosni rizik.\nU većini slučajeva, kraj životnog ciklusa operativnog sistema znači da provajder neće izdavati dalja ažuriranja, a to uključuje i ona vezana za sajber bezbednost. Ipak, istraživači bezbednosti ili sajber napadači mogu pronaći ranjivosti koje ranije nisu bile prepoznate unutar ovih sistema. Ove ranjivosti se mogu naknadno iskoristiti u sajber napadima i korisnici će ostati nezaštićeni jer neće dobiti podršku koja će im rešiti problem.\nDa bi testirali koliko ovakvih rizičnih sistema postoji i kako bi procenili nivo rizika, istraživači kompanije Kaspersky analizirali su anonimne podatke o korišćenju operativnih sistema koje su dobili od korisnika rešenja Kasperski sekjuriti netvork (uz njihov pristanak). Rezultati pokazuju da četiri od deset korisnika i dalje koristi zastarele sisteme, uključujući i one izuzetno stare poput „Vindous iks-pea“ i „Viste“.\nPosmatrajući specifične verzije zastarelih operativnih sistema koje se koriste, dva odsto privatnih korisnika i jedan odsto radnih stanica koje koriste mirko preduzeća oslanjaju se na „Vindous iks-pe“ operativni sistem koji nije podržan više od 10 godina.\nManje od pola procenta privatnih korisnika i mikro preduzeća i dalje preferira sistem „Vindous Vista“, za koji je glavna podrška završena pre sedam godina.\nInteresantno je što su neki privatni i poslovni korisnici propustili besplatno ažuriranje na „Vindous 8.1“ i nastavili da koriste „Vindous 8“, koji „Majkrosoft“ ne podržava od januara 2016. godine.


Opozicija povodom godišnjice pogroma: Ne sme se ponoviti - Kosovo Online\nOpozicija povodom godišnjice pogroma: Ne sme se ponoviti\n17. Mart 2021. • 17:58\nNi posle 17 godina od pogroma na Kosovu i Metohiji Srbi nemaju slobodu i osnovna ljudska prava, ocenio je potpredsednik pokreta Dveri Ivan Kostić, prenosi Tanjug.\nTaj pokret smatra da najveću odgovornost za katastrofalan položaj Srba na Kosovu snosi prvenstveno međunarodna zajednica koja za protekle dve decenije nije uspela da uspostavi red i mir, ali optužuju i vlast da pristaje na ustupke Prištine.\nIz Pokreta obnove Kraljevine Srbije povodom 17. marta pozivaju ceo srpski narod da se moli za žrtve na Kosovu koje nisu dočekale pravdu.\nDemokratska stranka ističe da su etnički sukobi opomena iz prošlosti i da ne smeju da se ponove.\n"Podsticanje na toleranciju i solidarnost vrednosti su koje treba da se neguju u našem društvu, jer se sukobima i nasiljem ne rešavaju problemi", ističe se u saopštenju DS povodom godišnjice pogroma Srba na Kosovu.\nPogrom Martovski pogrom opozicija Srbija\nI ja molim Boga za pravdu svim tim zrtvama sto su silno muceni i ubijeni na razni monstruozni nacin !!!!!!!!\nMihajlović: Pogrom nad Srbima na Kosovu zločin koji ne sme biti zaboravljen\nPotpredsednica Vlade Srbije Zorana Mihajlović ocenila je danas da je organizovano nasilje nad jednim narodom, kakav je bio pogrom nad Srbima na Kosovu i Metohiji 17. marta 2004. godine, jedan od najmračnijih događaja u novijoj istoriji Srbije, ali i Evrope, koji ne sme da se zaboravi.\nKnežević na godišnjicu pogroma: Srbijo i kosovski stradalnici oprostite Crnoj Gori\nU Severnoj Mitrovici prigodnom akademijom obeleženo 17 godina od Martovskog pogroma


Štampa imena mladenaca na koverte\nPočetna / Štampa\nŽelite da dodatno ukrasite i personalizujete Vaše pozivnice. Štampa Vašh imena i datuma vjenčanja na kovertama je savršena stvar. Potrebna su nam imena mladenaca, font, boja i količina koju želite da štampamo.\nInformacije o štampi\nPismo *Izaberite pismo LatinicaĆirilica\nFont *Upišite broj fonta\nBoja *Upišite broj boje\nImena mladenaca *Ovdje upišite imena mladenaca\nŠtampa imena mladenaca na koverte količina\nSKU: 4 Kategorija: Štampa\nUkoliko želite da dodatno ukrasite i personalizujete Vaše pozivnice, možemo na koverte da štampamo imena mladenaca. Prilikom narudžbe potrebno je da u korpu ubacite količinu koverti koju želite da štampamo. Štampa imena mladenaca na koverte je 0,15KM bez obzira na količinu.\nBudi prvi koji će recenzirati “Štampa imena mladenaca na koverte” Poništi odgovor\nŠtampa pozivnica iznad 100 komada\nŠtampa pozivnica do 100 komada\nObostrana štampa iznad 100 komada\nObostrana štampa do 100 komada


Šumarska struka — Srednja medicinska i IT gimnazija\nNakon što se završe konkretni kursevi i obuke za zanimanja šumarske struke, svi polaznici postaju i vlasnici diplome za odabrani obrazovni profil.\nKursevi i obuke Šumarska struka\nKurs i obuka za aranžera biljnog materijala\nPrvo će polaznici konkretne edukacije da nauče šta se sve tretira kao biljni materijal, a upoznaće i njegove osnovne karakteristike. Posle predavanja će pohađati praksu, tokom koje će se upoznati sa postupkom aranžiranja takvih materijala.\nKurs i obuka za aranžera cveća\nNastavnim programom je definisano da u toku predavanja, polaznici nauče koje sve vrste cveća postoje i kako se koja ponaša prilikom aranžiranja, a da za vreme trajanja praktične nastave ovladaju primenom stilova koji se najčešće koriste.\nKurs i obuka za baštovana\nKako polaznici treba da pohađaju teorijski i praktični deo, tako će najpre upoznati kroz predavanja postupak uređenja zelenih površina različite vrste, sa fokusom na baštama i parkovima, a kroz praksu će naučiti ta znanja da primenjuju.\nKurs i obuka za cvećara\nU skladu sa nastavnim planom, polaznik edukacije se upoznaje sa osobenostima različitih vrsta cveća, te uči teorijski i praktično kako se svaka od njih čuva i uzgaja, odnosno štiti, ali i koje cvetne vrste se kombinuju prilikom aranžiranja.\nKurs i obuka za lovočuvara\nAkcenat nastave će da bude usmeren na praktičan deo, mada će polaznici svakako imati obavezu da prisustvuju i predavanjima. Pored ostalog će naučiti da koriste namensko oružje i da ga održavaju, a biće upoznati i sa osnovama prve pomoći.\nKurs i obuka za rukovaoca motornom testerom\nPodrazumeva se da će polaznici konkretne edukacije prvo naučiti na koji način se određena površina mora pripremiti za obradu, a tokom predavanja i u toku sprovođenja praktične nastave će se detaljno upoznati sa korišćenjem motorne testere.\nKurs i obuka za rukovaoca šumskim traktorom\nUz prezentovanje osnovnih odredbi Zakona o bezbednosti i zaštiti na radu Republike Srbije, polaznicima će na predavanjima biti prezentovane osnovne karakteristike ovog traktora, a posle tokom prakse uče i kako da njime pravilno upravljaju.\nKurs i obuka za šumara\nSa svim obavezama koje bi trebalo da ispunjava osoba, nakon što se zvanično kvalifikuje za pomenuto zanimanje će biti upoznati polaznici i u toku predavanja i na praksi, a akcenat će biti stavljen na postupak zaštite prirode i životinja.\nKurs i obuka za vrtlara\nPodrazumeva se da će polaznici saznati prvo koje se to biljne vrste najčešće koriste za uređenje vrtova, odnosno kako taj postupak treba da funkcioniše, a nastavnim programom je predviđeno da o tome steknu i teorijska i praktična znanja.\nUzevši u obzir da je škola zvanično ovlašćena od strane relevantnih institucija Republike Srbije da organizuje specijalizovane edukacije za obrazovne profile u navedenoj oblasti, to podrazumeva da nakon što se završe konkretni kursevi i obuke za zanimanja šumarske struke, svi polaznici postaju i vlasnici diplome za odabrani obrazovni profil, a koja je u potpunosti zakonski priznata.\nPodrazumeva se da nju mogu uneti u svoju radnu biografiju, to jest CV, te da je mogu na uvid priložiti kada budu konkurisali na oglase za posao u pomenutoj struci. Takođe se svim kandidatima preporučuje da najpre, od onih lica koja su nadležna u Nacionalnoj službi za zapošljavanje, zahtevaju i njeno zvanično upisivanje u svoj radni dosije.\nOtvorena je mogućnost da se u okviru ove institucije zainteresovana lica sertifikuju za zanimanje lovočuvar, a u ponudi je i specijalizovana obuka i kurs za vrtlara, te stručni seminar za cvećara. Sprovode se i obuke i kursevi za šumara i baštovana, a ako neko ima interesovanje za to, može da pristupi procesu prekvalifikacije ili dokvalifikacije za zanimanje aranžer cveća. Isto tako se sprovodi i stručno osposobljavanje za aranžera biljnog materijala.\nMora se pomenuti i stručni kurs i obuka za rukovaoca motornom testerom, kao i mogućnost za sticanje pravno validnog sertifikata za zanimanje rukovaoc šumskih traktorom.\nSvaka od navedenih edukacija uključuje dva segmenta, tako da kandidati treba da pohađaju i praktičnu nastavu i teorijski deo, odnosno predavanja.\nU okviru onih firmi koje zvanično zapošljavaju lica sertifikovana za zanimanja šumarske struke i uz nadzor kvalifikovanih stručnjaka se sprovodi praktični deo, koji podrazumeva svaka obuka i kurs koja je prethodno pomenuta.\nPrijavljeni se samostalno odlučuju da li će predavanja pohađati u prostorijama škole, koje su za to prvenstveno i namenjene ili će se opredeliti za njihovo praćenje online, a uz korišćenje sopstvenog računara, te uz obavezno instaliranje posebne vrste softvera. Sem toga bi trebalo da se opredele između mogućnosti da teorijski deo edukacije pohađaju putem poluindividualne, individualne ili grupne nastave.\nU skladu sa programom koji je definisalo nadležno Ministarstvo prosvete, nauke i tehnološkog razvoja se organizuju svi kursevi i obuke u okviru kategorije šumarska struka.\nSvaki zainteresovani je obavezan da se najpre prijavi za praćenje odabrane edukacije, a posle mora doći lično u školske prostorije, te doneti potrebnu dokumentaciju i izvršiti upis. U radno vreme pomenute institucije se može izvršiti prijava ili telefonskim putem ili ličnim dolaskom kandidata, a moguće je i da na mejl pošalje sve informacije koje su potrebne, to jest da navede kako broj svog mobilnog ili fiksnog telefona, tako i ime i prezime, te datum rođenja.\nDostupna su tri programa edukacije, s tim da se svaki kurs i obuka za zanimanja šumarske struke može pohađati u skladu sa pravilima koja podrazumeva vanredno ili redovno školovanje. A uz to se zainteresovanima pruža prilika da izvrše ili prekvalifikaciju, odnosno stručno osposobljavanje ili dokvalifikaciju za onaj obrazovni profil koji ličo izaberu, a od toga za koje zanimanje se prethodno konkretni kandidat školovao će zavisiti i izbor programa. Sve one osobe koje poseduju diplomu za zanimanje III ili IV stepena u okviru neke druge kategorije, mogu izvršiti prekvalifikaciju za obrazovni profil šumarske struke koji je takođe trećeg ili četvrtog stepena. A u slučaju da su tokom prethodnog školovanja postali vlasnici diplome ili sertifikata za zanimanje drugog, odnosno trećeg stepena, imaju mogućnost da se odluče za dokvalifikaciju i da odaberu onaj obrazovni profil u navedenoj struci, koji je za samo jedan stepen viši od tog.


BalkanMagazin :: Pakt u regionu protiv Srbije\nnedelja, 02. decembar 2018 08:31\n(nedelja, 02.decembar, pregled najvažnijih tema na naslovnim stranama u srpskoj štampi)\nHag, 01.12.2018 - demonstracije u Hagu. Protesti ljudi u žutim prslucima, koji su započeli povodom povećanaja cena goriva u Francuskoj, proširili su se i na Holandiju\nU „novoj zaveri“ sa Kosova tvrdi se da se Priština udružila sa Hrvatskom, Makedonijom i Crnom Gorom protiv Beograda. Ambasadori SAD i EU slažu se da su carinske tarife neprihvatljive. Pri besplatnom testu na HIV, i dekica od 91 godinu ustanovio je da je zaražen. Orić je oslobođen presude. Francuzi protestuju zbog povećanih taksi na gorivo.\nUkrajina, 01.12.2018 - obraćanje ukrajinskog predsednika Petra Porošenka oružanim snagama na vojnom aerodromu u regionu Vasylkiv\nNova zavera iz Prištine\nNovosti pišu o „novoj zaveri iz Prištine“ u tekstu pod naslovom „Balkanska koalicija za udar na našu zemlju“. List navodi da se radi o „paktu protiv Srbije“, gde se Priština udružila sa Hrvatskom, Makedonijom i Crnom Gorom. Direktor vladine Kancelarije za Kosmet iz Beograda poručuje da su ovim „razotkrivene prave namere velikoalbanskih kriminalaca“.\n„Pakt za uništenje Srbije“, naslov je u tabloidu Alo. „Haradinajev čovek priznao da je u Hrvatskoj, Makedoniji i Crnoj Gori ugovarao savez čiji bi zadatak bio da sruši vlast u Srbiji i zada joj udarac od kojeg se nikad ne bi oporavila“.\nCarinske tarife neprihvatljive\nZa Blic govore četiri ambasadora – Kajl Skot (SAD), Filip Ge (Švajcarska), Sem Fabrici (EU) i Arne Sanes Bjernstad (Norveška), koji se slažu da je carina od 100 odsto neprihvatljiva. Skot kaže da tarife ugrožavaju izglede za stabinost, Fabrici da se ove mere doživljavaju kao „provokativne i uvredljive“, Filip Ge da su u suprotnosti sa CEFTA sporazumom, a Bjernstad ističe i da su „štetne za briselski sporazum“.\nMinistarka pravde Nela Kuburović u razgovoru za Kurir kaže da bi „Priština volela da isprovocira Beograd“.\nDa li je ujedinjnjenje bilo greška\nJugoslavije odavno više nema, ali je 1. decembar 1918. i stvaranje nove države Srba, Hrvata i Slovenaca jedan od najznačajnijih datuma u istoriji ova tri naroda. Politika i Institut za savremenu istoriju su tim povodom organizovali okrugli sto na kojem su istoričari profesor Momčilo Pavlović, direktor Instituta, naučni savetnik Bojan Dimitrijević i viši naučni saradnik Vladimir Petrović izneli svoja viđenja jugoslovenskog projekta, a pre svega posledica koji je on imao po srpski narod. Sagovornici lista govore o tome zašto je Srbija kao jedina zemlja pobednica i saveznica u Velikom ratu izabrala ujedinjenje sa Slovencima i Hrvatima a ne samostalni put, te da li je ovo bila greška ili ne.\nBeograd, 01.12.2018 - naučni skup "Jugoslovenska država od ostvarenja 'plemenite ideje' do sloma 'veštačke tvorevine'", u organizaciji Instituta za političke studije\nDekica od 91 zaražen HIV-om\nNova emocionalna veza, planiranje porodice ili nezaštićeni seksualni odnos u prošlosti, najčešći su razlozi zbog kojih je stotinak građana odlučilo da se testira na HIV u Gradskom zavodu za javno zdravlje u Beogradu. Anonimno testiranje organizovano je širom Srbije, dok iz Klinike za infektologiju Kliničkog centra Srbije poručuju da nema pravila ko će oboleti, budući da trenutno registrovani najstariji pacijent sa HIV-om ima 91 godinu, a najmlađi pet, pišu Novosti. Da testiranje nije "bauk" i predstavlja deo redovne brige o zdravlju smatra Janko O. (60), koji je nedavno stupio u brak i želi da bude siguran da ničim neće ugroziti zdravlje svoje supruge. Dvadesetdvogodišnja studentkinja iz Beograda Jovana M. testiranje je obavila zajedno sa momkom, sa kojim je nedavno stupila u emocionalnu vezu.\nOrić oslobođen presude\nSudija Apelacionog veća Suda BiH Dragomir Vukoje juče iz protesta nije prisustvovao izricanju oslobađajuće presude ratnom komandantu Armije BiH u Srebrenici Naseru Oriću za ratne zločine nad Srbima na području Srebrenice i Bratunca, prenose Novosti. Vukoje je izdvojio mišljenje prilikom odlučivanja, smatrajući da je Orić trebalo da bude osuđen za ratne zločine počinjene u selima Zalazje, Lolići, Kunjerac, gde su, prema optužnici, ubijena najmanje tri zarobljenika srpske nacionalnosti. Druga dva člana sudskog veća - Senadin Begtašević i Tihomir Lukes - smatrala su da nema dovoljno dokaza za osuđujuću presudu.\nU Parizu protest zbog goriva\nNajmanje 80 osoba, među kojima je 16 pripadnika policije, povređeno je u novom sukobu demonstranata i policije u glavnom gradu Francuske zbog povećanja taksi na gorivo. Tokom protesta „žutih prsluka“, koji se održava treći vikend zaredom, uhapšeno je više od 220 ljudi, prenosi Politika. Neredi su izbili kada je manja grupa demonstranata postavila barikade nasred ulica u centru Pariza i zapalila gume. Francuski premijer Enuar Filip juče je poručio da je šokiran scenama nasilja i načinom na koji su dovedeni u pitanje simboli Francuske.\nPariz, 01.12.2018 - sukob policije i demonstranata u Parizu, tokom protesta zbog povećanja poreza. Uhapšeno je više od 100 demonstranata\nRistovski o „Kralju Petru Prvom“\nFilm „Kralj Petar Prvi“ prema motivima romana „Čarape kralja Petra“ Milovana Vitezovića, u režiji Petra Ristovskog, o podvizima srpske vojske u Prvom svetskom ratu, sniman je 110 dana na Staroj planini, u Valjevu, Somboru, Krupnju, Ljuboviji, a završne scene rađene su na Krfu. Naslovnog junaka kralja Petra Prvog Karađorđevića tumači Lazar Ristovski, koji o filmu govori za Politiku. „Kralj Petar Prvi“ paralelno priča o običnim ljudima i sudbinama koje su ih zadesile u Prvom svetskom ratu. Ristovski kaže da „umetnik izlaže dušu na tanjiru“.


Džastin San nagoveštava 'zvaničnu' saradnju između trona i itirijuma ove godine\nBTC $42.279 -1,48%\nETH $3.227 -2,83%\nSOL $141 -3,43%\nXRP $0,77 -1,26%\nDOGE $0,17 -1,55%\nOsnivač trona Džastin San nagoveštava zvaničnu saradnju sa itirijumom tokom nedavnog intervjua.\nOsnivač i izvršni direktor Trona (TRX) tvrdi da će ekosistem trona “zvanično sarađivati” sa itirijumom (ETH) ove godine. San je nagovestio saradnju tokom intervjua na The Crypto Chick podkast 6. aprila.\nPreciznije, San je izjavio: “čak ćemo i tokom ove godine videti saradnju između trona i itirijuma”. Kao odgovor na pitanje o nedavnim tvitovima suosnivača itirijuma Vitalika Buterina o tronu, San je izjavio da veruje da će “takmičenje doneti bolji proizvod”. San je takođe dodao:\n“Verujem da ćemo u budučnosti sarađivati još više sa developerima itirijuma, kao i sa preduzećima koji su izgrađeni na itirijumu kako bi poboljšali sektor.”\nSan je takođe najavio drugi sloj rešenja skalabilnosti za tron, tvrdeći da će se poboljšati broj transakcija barem 100 puta i dramatično smanjiti naknade, a rešenje izlazi početkom drugog kvartala 2019. San je nedavno tvitovao o rešenju - koje se naziva Sun Network - ali je San odstupio od objavljivanja zvaničnog datuma.\nTokom podkasta, San je takođe napomenuo da tron verzija stejblkoina tetera (USDT) treba da izađe 9. aprila. San tvrdi da će tronova verzija poznatog stejblkoina omogućiti jeftinije i brže transakcije nego USDT koji je zasnovan na bitkoin (BTC) Omni protokolu.\nTokom drugog kvartala ove godine, Tron će takođe uvesti “novu mrežu sa opcijom za privatnost”, koja je zasnovana na tehnologiji koju koristi Zcash (ZEC).\nKao što je Cointelegraph izvestio u martu, dve vodeće kripto berze - Huobi Global i OKEx - najavile su njihovu podršku za tronovu verziju USDT-a.\nRadar, startap koji stoji iza decentralizovane berze Radar Relay i koji je sakupio 10 miliona dolara prošle godine, najavio je da će objaviti alate za developere za blokčein rešenje skalabilnosti Lightning Network.


„Danube Moravia Kup 2019“ u Brnu – selekcija FS Beograda (2003) pobednik | Fudbalski savez Beograda\n„Danube Moravia Kup 2019“ u Brnu – selekcija FS Beograda (2003) pobednik\nU češkom gradu Brno održan je 17. i 18. septembra 2019. godine tradicionalni, četvrti po redu, međunarodni kadetski fudbalski turnir „Danube Moravia Kup 2019“ na kojem je trijumfovala selekcija Fudbalskog saveza Beograda (dečaci rođeni 2003. godine).\nUčestvovalo je osam selekcija iz Češke, Slovačke, Poljske, Mađarske, Slovenije i Srbije raspoređenih u dve grupe (grupa „A“ Zapadnoslovenski region, Ljubljana, Region Visočina i domaćin Zapadnoslovenski region - Brno i u grupi „B“ Bratislava, Krakov, Đer i Beograd). Posle prvog takmičarskog dana, u utorak 17. septembra 2019. godine, naši momci su zabeležili dve pobede nad Poljacima (5:0) i Mađarima (3:0), pa su se kao pobednici grupe našli u finalu.\nU borbi za pobednički pehar, u sredu, izabranici instruktora Željka Mikovića bili su bolji od domaćina takmičenja, Južnomoravskog regiona, savladavši ih sa 2:0 i to pogocima dvostrukog strelca Marka Jankovića. Delegaciju FS Beograda je predsednik našeg saveza Ilija Petković koji je ovom prilikom imao niz susreta sa predstavnicima domaćina i ekipa učesnika ovog turnira na kojima je učvršćena dugogodišnja uspešna saradnja koju FS Beograda ima sa regionima iz Češke, Slovačke, Mađarske i Slovenije.


Napadnuti aktivisti UDIK u Sarajevu: Psovali im četničku majku, pljuvali ih, pa gađali kamenjem\n14.02.2017. 21:27 > 21:27\nFoto: Davidsbeenhere / youtube\nKoordinator Udruženja za društvena istraživanja i komunikacije (UDIK) Edvin Kanka Ćudić i još dvoje aktivista napadnuti su večeras, prvo verbalno, a potom i fizički, kod semafora u blizini Parlamentarne skupštine BiH, saopšteno je iz ove organizacije.\nU saopštenju se navodi da je aktiviste UDIK prepoznalo nekoliko mladića koji su najprije vređali aktiviste zbog njihovog angažovanja u UDIK, psujući im četničku majku, te uputili nekoliko homofobnih izjava povodom Dana zaljubljenih.\nNakon vrieđanja i pljuvanja, usledilo je gađanje kamenicama, a slučajni prolaznici incident su posmatrali nezainteresovano.\nIz ove asocijacije podsećaju da ovo nije prvi put da aktivisti UDIK doživljavaju ovakve neprijatnosti na ulicama Sarajeva zbog njihovog angažovanja i želje za pravednijim društvom u BiH.\nU protekle dve godine dogodila su se četiri napada koja su uredno prijavljena policiji, a povodom jednog od njih, 7. maja 2015. godine, oglasila se i američki ambasador u BiH, Morin Kormak.\nPolicija nije učinila ništa na ovom pitanju, niti je prosledila zabeleške uprkos upućivanju više zahteva UDIK, pa ova organizacija, zbog nepoverenja prema policiji, nije prijavila poslednji incident.\nSve pretnje i napade UDIK smatra ozbiljnim narušavanjem ljudskog prava na slobodu kretanja i izražavanja mišljenja u BiH, te apeluje da vlast, ali i građani, više rade na ovim pitanjima kako bi svačije pravo bilo zagarantovano i ispoštovano.\nNSRS: Usvojen set zakona za povećanje plata u Srpskoj


Pompeo: Svako ko je umešan u ubistvo Džamala Kašogija mora da odgovara - Svet - Dnevni list Danas\nPočetna » Svet » Pompeo: Svako ko je umešan u ubistvo Džamala Kašogija mora da odgovara\nPompeo: Svako ko je umešan u ubistvo Džamala Kašogija mora da odgovara\nAmerički državni sekretar Majk Pompeo izjavio je da očekuje da u saudijskoj kraljevini podvrgnu odgovornosti „svaku pojedinačnu osobu“ koja bi mogla biti odgovorna za ubistvo novinara Džamala Kašogija.\n0Piše: FoNet 14. januara 2019. 18.44\nFoto: EPA-EFE/AHMAD ABDO\n„Naša očekivanja su jasna od početka: svaka osoba koja je odgovorna za ubistvo Džamala Kašogija mora biti pozvana na odgovornost“, naglasio je Pompeo nakon razgovora sa saudijsim kraljem Salmanom i krunskim princom Mohamedom Bin Salmanom.\nPompeo je rekao da su Saudijci razumeli poruku i ponovili obećanja da će nastaviti sa slučajem, bez obzira kuda on vodio.\nDržavni sekretar SAD nije komentarisao američke obaveštajne podatke koji sugerišu da je saudijski prestolonaslednik možda naredio ubistvo.\nOdnosi između Rijada i Vašingona su pod tenzijama nakon brutalnog ubistva saudijskog novinara Džamala Kašogija u konzulatu Arabije u Istanbulu.\ndzamal kasogi, Majk Pompeo, odgovornost, ubistvo\nKo je „Princ tame“ koji je odigrao ključnu ulogu u ubistvu Kašogija?\nSmrtna kazna za osumnjičene za ubistvo Kašogija


Unis u ambis povlači i IGA - Akta.ba\n16.05.2014. 08:23 / Izvor: Nezavisne novine\nPropast proizvodnje u Fabrici cijevi "Unis" iz Dervente mogla bi sa sobom u ogromne probleme da povuče i Izvozno-kreditnu agenciju (IGA) BiH.\nNaime, proizvodnja u ovom nekadašnjem proizvodnom gigantu je praktično stala, zaduženja se iz tog razloga ne mogu izmirivati, a kreditori i garanti trpe velike štete.\nKako su "Nezavisne" ranije objavile, IGA je "Unisu" izdala garanciju za kredit od devet miliona podignut u Banci Srpske, te garanciju za kredit od oko 72 miliona maraka, podignut kod Raiffeisen banke, a koje ovo preduzeće zbog otežanog poslovanja nije u stanju da vraća, pa je Banka Srpske već tužila tu agenciju, ali i državu BiH, kao njenog osnivača.\nKada se sve to sabere, IGA je za ovo derventsko preduzeće, samo kod ove dvije banke, izdala garancije koje premašuju 80 miliona maraka. Iz tog razloga, prijeti realna opasnost da bi IGA mogla da ostane bez kompletnog kapitala, koji iznosi oko 52 miliona maraka, zbog preuzetog rizika za "Unis", koji je u većinskom vlasništvu kompanije "Balkan Steel".\nPosebno je indikativno da su "Unisu", po osnovu ova dva kredita, od strane IGA izdate garancije u iznosu većem od 80 miliona KM, iako je zakonski propisano da ta agencija može dati garanciju samo do visine kapitala.\nNa sve to u IGA ne dramatizuju situaciju, nego kažu da je krajem marta održan sastanak s kreditorima "Unisa", koji su tražili izradu biznis plana od strane jedne od velikih revizorskih kuća, na osnovu kojeg bi se izradio plan restrukturiranja duga i počeo proces proizvodnje u "Unisu".\nKako su kazali, očekuje se da se biznis plan prezentuje kreditorima naredne sedmice, te da se na osnovu toga pristupi pregovorima s kreditorima.\nŠto se tiče pokrenute tužbe Banke Srpske protiv ove agencije, kažu da su o tome saznali iz medija. Preciziraju da je garancija prema Balkan Investment banci izdata u februaru 2011. godine za kredit u iznosu od devet miliona KM, s rokom dospijeća 2016. godine.\nObjašnjavaju da je kao kolateral "Unis" dao banci hipoteku nad Lukom Šamac, u kojoj je kao i u "Unisu" većinski vlasnik "Balkan Steel", a da je IGA garancija bila zamjenski kolateral do uspostave hipoteke.\nMeđutim, kako tvrde u Banci Srpske, hipoteka u ovom slučaju nikada nije mogla biti upisana na banku, jer nije bilo pravnog osnova za uspostavljanje hipoteke, pa sav teret opet pada na Izvozno-kreditnu agenciju BiH.\nInače, "Unis" je navodno u završnoj fazi pregovora za refinansiranje dugovanja, i planiraju zaduženje od 150 miliona evra, kako bi izmirili dugovanja, pa su s tim u vezi na sjednici Skupštine akcionara preduzeća u februaru ove godine usvojili odluku o raspolaganju imovinom velike vrijednosti. Međutim, nadležni sud u Doboju je odgovarajući na pritužbu "Polara infest fonda", jednog od akcionara "Unisa", 15. aprila tu odluku proglasio ništavnom, a razlog je opet neriješena situacija u vezi sa zemljištem. To svakako dovodi u pitanje uopšte mogućenost planiranog zaduženja ove firme.\n"Nezavisne" su pokušale i da dođu do izvještaja o poslovanju IGA za 2013. godinu, koji bi trebalo da razmatraju Komisija Predstavničkog doma parlamenta BiH i Savjet ministara BiH, ali nismo uspjeli u tome.\nNaime, kako nam je rekao Borislav Bojić, predsjedavajući Komisije za spoljnu trgovinu i carine u Predstavničkom domu parlamenta BiH, taj izvještaj je skinut sa dnevnog reda sjednice, jer su u Komisiji ocijenili da je nepotpun. On je objasnio da je problematično što u izvještaj nije uvrštena konačna odluka revizora o Fabrici cijevi "Unis" Derventa.\n"Njihova zakonska obaveza je da nam dostave izvještaj međunarodnog revizora i ukoliko toga nema, izvještaj se u skladu sa zakonom ne može usvajati. Tako da smo predložili da se to skine sa dnevnog reda, da se ne razmatra dok se ne dobije taj izvještaj međunarodne službe za reviziju", kazao je Bojić.\nDo zaključenja ovog broja "Nezavisnih", nismo uspjeli stupiti u kontakt s menadžmentom Fabrike cijevi "Unis" iz Dervente, jer se niko nije javljao na telefon u toj firmi.\n#Unis fabrika cijevi Derventa\nBALKAN STEEL INTERNATIONAL ESTABLISHMENT AM BUHEL, MAUREN, LIHTENŠTAJN- PREDSTAVNIŠTVO U BIH\nAleja Svetog Save 7a 78000 Banja Luka


Posljednje ažuriranje 13.10.2020. - Ministarstvo vanjskih poslova i međunarodne suradnje Republike Italije pripremilo je informativni upitnik kako bi pomoglo svojim korisnicima da razumiju da li je i pod kojim uvjetima u ovom trenutku moguće ući/vratiti se u Italiju i otići u inostranstvo. Upitnik je dostupan na:\nOstaje zabranjen ulazak u Italiju osobama koje su boravile ili prolazile kroz neku od sljedećih zemalja u prethodnih 14 dana:\nArmenija, Bahrein, Bangladeš, Brazil, Bosna i Hercegovina, Čile, Kuvajt, Sjeverna Makedonija, Moldavija, Oman, Panama, Peru, Dominikanska Republika, Srbija (za Kosovo, Crnu Goru i Srbiju zabrana je na snazi od 16. jula, a za sve ostale zemlje sa liste zabrana je na snazi od 9. jula 2020. godine).\na) italijanski državljani, državljani zemalja članica EU, država potpisnica Šengenskog sporazuma, Ujedinjenog Kraljevstva Velike Britanije, Andore, Kneževine Monako, Republike San Marino i Vatikana i za njihovu blisku rodbinu (djeca i roditelji koji žive u istom domaćinstvu, supružnici, stabilni partneri), pod uvjetom da imaju prebivalište u Italiji od prije 9. jula 2020. godine; državljani trećih zemalja koji već duži period borave u Italiji i članovi njihove uže porodice, pod uvjetom da borave u Italiji od datuma prije datuma uvođenja zabrane, uz obavezu podnošenja potvrde da su se podvrgli, u roku od 72 sata prije ulaska na teritorij Italije, molekularnom ili antigenskom testu putem brisa i čiji je rezultat negativan.\n- Za gore navedene kategorije odnosi se obaveza samoizolacije kod kuće u trajanju od 14 dana po ulasku u Italiju -


„Bog neka vas čuva ako ovo proradi”: Stručnjak otkrio istinu o biolaboratoriji SAD u Odesi /video/ - Sputnjik Srbija\n11:23 25 Jun 2021\n11:32 19.05.2020 (osveženo 16:06 19.05.2020) Preuzmite kraći link\nNaime, Rogatkin je samostalno istražio aktivnost američkih bioloških laboratorija u Ukrajini. On tvrdi da američke laboratorije nisu tako strašne, kao što se čini.\n„Sa Ukrajinom nam se malo posrećilo, Amerikanci su dodelili Ukrajincima novac za izgradnju ovih laboratorija, ali je novac uspešno pokraden. Jedan rukovodilac, koji je primio objekat izgrađen u Odesi, prilikom kontrole ventilacije, koja je trebalo da odgovara petoj bezbednosnoj kategoriji, bio je u stanju samo da kaže: ’Bog neka vas čuva, ako ovo proradi.‘ Nadajmo se da zahvaljujući mentalitetu Ukrajinaca tamo ništa nije ni moglo biti izgrađeno i nije ni došlo do laboratorijskih istraživanja, za razliku od Gruzije“, ispričao je Rogatkin.\nPrema navodima, poslanici ukrajinske partije „Opoziciona platforma — za život“ u aprilu su zatražili da se istraži aktivnost petnaestak vojnih bioloških laboratorija SAD. Po mišljenju opozicionara, nakon pojave laboratorija na teritoriji Ukrajine, primećena su neobična žarišta opasnih bolesti.\nKako se navodi, predsednik političkog odbora „OPZŽ“ Viktor Medvedčuk uputio je zvaničan zahtev ukrajinskom predsedniku Vladimiru Zelenskom i zatražio sve informacije koje se tiču aktivnosti bioloških laboratorija SAD na teritoriji zemlje.\nZelenski je odgovorio da ovo pitanje nije u njegovoj nadležnosti i objasnio da njime treba da se bavi vlada.\nPodsetimo, do sada je bilo više vesti o američkim laboratorijama u zemljama bivšeg SSSR.\nJoš u jesen 2018. godine bivši ministar Državne bezbednosti Gruzije Igor Georgadze tvrdio je da je dobio celu fasciklu s dokumentima o zastrašujućim činjenicama koje potvrđuju da su u laboratorijama mogla biti sprovedena biološka istraživanja na ljudima.\nLaborant u Centru "Ričard Lugara" u Gruziji\nLaboratorija „Ričard Lugar” u Gruziji, nazvana po republikanskom senatoru, izgrađena je u cilju pripreme preparata i sredstava borbe protiv biološkog oružja. Nju je lično otvorio zamenik ministra odbrane SAD, uz aktivno učešće tadašnjeg gruzijskog predsednika Mihaila Sakašvilija.\nOdesa, SSSR, Ukrajina, laboratorija


London City Airport dobio digitalni toranj za kontrolu leta - www.report.rs\nLondon City Airport dobio digitalni toranj za kontrolu leta\nMay 2, 2021 May 2, 2021 Dragan C.\t150 km, 360 stepeni, Aerodrom, Hempšir, kontrola leta, lokacija, London City Airport, NATS, podaci, sistem, Sundsvall, Toranj\nLondon City Airport dobio digitalni toranj za kontrolu leta.\nIzgleda da su aerodromi pogodno tlo za nove tehnologije. Nakon biometrijskih boarding sistema, uvodi se još jedna inovacija koja će biti od velike pomoći prilikom organizovanja letova. Posle testiranja na švedskim Örnsköldsvik and Sundsvall aerodromima, London City Airport je prvi značajniji svetski aerodrom koji je u potpunosti prešao na kontrolu leta putem digitalnog tornja.\nNovi sistem obezbeđuje kontrolorima da ne budu na lokaciji aerodroma. U konkretnom slučaju, oni se nalaze u oko 150 km udaljenom Hempširu. Na aerodromu postoji toranj, ali je on u potpunosti digitalan. Visok je 50 metara i opremljen je sa 16 kamera visoke definicije, koje obezbeđuju pogled od 360 stepeni. Među kamerama se nalaze i dve pan-tilt-zoom kamere, koje zamenjuju dvogled i mogu da uveličaju detalje od interesa na pisti i okolini aerodroma.\nSlika sa aerodroma se strimuje putem optičke mreže, do najvećeg provajdera kontrole leta u Velikoj Britaniji (NATS). Kontrolori leta imaju živi video panoramski prikaz, koji je dopunjen raznim podacima (razgovorima sa pilotima, očitavanjima vremenskih uslova, telemetrijskim podacima o avionima koji sleću i poleću…). London City Airport će kompletnu navigaciju u letnjem redu letenja prebaciti na ovaj sistem. Menadžment aerodroma smatra da će im pametna infrastruktura pomoći da se izbore sa očekivanim rastom putnika, s obzirom da se očekuje ponovno otvaranje internacionalnih letova.\nEvo zašto nam je teško da zaspimo na novim lokacijama\nNapravili džinovsku antenu za primanje signala sa Marsa\nHakovan sistem podataka Novozelandske centralne banke\nJanuary 11, 2021 January 11, 2021 Dragan C.


Only a few people, wearing mandatory medical masks, walk on the main shopping street in Essen, Germany, during the lockdown due to the COVID-19 pandemic on Tuesday, Feb. 2, 2021. (AP Photo/Martin Meissner)\nZvaničnici Evropske unije predviđaju ekonomski oporavak unutar evropskog bloka do sredine 2021. godine, pod uslovom da se nastavi napredak u borbi sa pandemijom koronavirusa.\nU kvartalnom izvještaju koji je objavljen u četvrtak, Evropska unija je iznijela očekivanje da rast ove godine bude 3,7 odsto i malo veći sljedeće godine.\nNavodi se ekonomsko usporavanje, koje je započelo krajem 2020. godine, kako su zemlje počele da ponovo uvode restriktivne mjere, usljed novog talasa infekcija koronavirusom.\n“Ekonomski rast trebalo bi da se nastavi u proljeće i da uhvati zamah na ljeto, kako budu napredovali programi vakcinacije, a mjere suzbijanja virusa polako počnu da se ublažavaju”, navodi se u izvještaju.\nEvropska unija je takođe iznijela određeni stepen nesigurnosti u svojoj prognozi, usljed restriktivnih mjera koje opstaju na snazi i visoke nezaposlenosti, koji imaju potencijal da uspore rast, ali i eventualnog ubrzanja procesa vakcinacije, koji bi mogli da podstaknu države članice da brže otvore svoje ekonomije.\nU izvještaju se navodi da su posljednji mjeseci predstavljali "izazov", ali da postoji "svjetlo na kraju tunela".


Nakon nezapamćene krađe bankomata iz „Sberbank BH“ objašnjavaju šta se dogodilo\nPrethodni vikend, tačnije od petka do nedjelje na području BiH izvršena je jedna od najvećih pljački bankomata.\nDirektor marketinga i komunikacija „Sberbank“ Vedran Peršić za „Slobodnu Bosnu“ otkrio je kakve je posljedice ostavila ova pljačka i šta očekuje korisnike ove banke.\n„Mogu potvrditi da `Sberbank BH` nesmetano obavlja svoje aktivnosti i naglašava da klijenti banke nisu oštećeni ni na koji način. Trenutno se vrše sigurnosne i tehničke provjere što je dovelo do privremene obustave u radu bankomatske mreže. Klijenti banke mogu slobodno koristiti svoje kartice i podizati gotovinu u poslovnicama banke koje duže rade“, kazao je Peršić i najavio:\n„Provjere se vrše nakon što je kriminalna grupa izvršila otuđenje novca iz bankomata koje banka iznajmljuje. Otuđenje novca se desilo tokom vikenda, a otkriveno je nakon što je policija u Bihaću privela sumnjive osobe u neposrednoj blizini jednog bankomata. Radi se o stranim državljanima koji su zatečeni sa specijalnom opremom i velikom količnom gotovine.\nPozivamo nadležne institucije da učine sve što je u njihovoj moći da rasvijetle sve okolnosti ovog slučaja“, kazao je Peršić u razgovoru za „Slobodnu Bosnu“.\nPodsjetimo, prethodni vikend, tačnije od petka do nedjelje na području BiH izvršena je jedna od najvećih pljački bankomata. Policija u Bihaću je naime uhapsila dvojicu ukrajinskih državljana kod kojih je pronađeno oko 100.000 KM. Ipak, istražitelju sumnjaju da je za dva dana sa brojnih bankomata u BiH ukradeno čak više od 2,5 miliona KM.


Gotov put koji su Šumadinci čekali gotovo pola veka - Društvo - Dnevni list Danas\nPočetna » Društvo » Gotov put koji su Šumadinci čekali gotovo pola veka\nGotov put koji su Šumadinci čekali gotovo pola veka\nNakon iščekivanja dugog gotovo pola veka, žitelji Kragujevca I njegovog neposrednog šumadijskog okruženja konačno su dobili pristojnu saobraćajnu vezu sa jednom od savremenih saobraćajnica.\n0Piše: Z.Radovanović 30. oktobra 2020. 16.43 Izmenjeno: 17.27\nNaime, radovi na izgradnji poslednje deonice puta Кragujevac-Batočina, u dužini od 4,5 kilometara kroz Batočinu, kojim je centar Šumadije povezan sa međunarodnim Koridom 10, završaveni su danas, kada je i puštena u saobraćaj.\nPoslednju deonicu četvorokolovoznog modernog puta Kragujevac – Koidor 10 danas je u saobraćaj pustio direktor JP Putevi Srbije Zoran Drobnjak.\nOstaće zabeleženo da puštanju u saobraćaj puta koji su Kragujevčani čekali decenijama, danas nije prisustvovao niko iz kragujevačke gradske uprave.\nDa li su ignorisali taj događaj, ili na njega nisu bili ni pozvani, tek gradonačelnik Kragujevca Nikola Dašić je u vreme kad je grad kojem je na čelu definitivno povezivan sa jednim međunarodnim putnim koridorom, bio u poseti privremenoj kovid bolnici na Šumadiji sajmu, u kojoj, srećom, još uvek nema žive duše, odnosno nijednog pacijenta.N\nNu kojoj, koliko je javnosti poznato, još uvek, srećom,. Nemažive Završetkom radova na poslednjoj deonici, rečeno je danas, kompletirano je svih 25 kilometara moderne brze saobraćajnice do Кragujevca, saopštilo je Ministarstvo građevinarstva, saobraćaja i infrastrukture.\nRadovi su, pojašnjeno je obuhvatili izgradnju dve nove saobraćajne trake, kao i kompletnu rekonsturkciju i rehabilitaciju postojećih traka dosadašnjeg magistralnog puta.\nU toku izgradnje rešena su i komunalna pitanja (vodovod i kanalizacija) važna za kvalitet života stanovnika Batočine.\nTakođe, izgradnjom novog kružnog toka, osvetljenja, pešačkih staza i zaštitnih barijera u delu deonice koje prolazi kroz samo naselje Batočina omogućena je veća propusna moć saobraćaja, uz rešenje potencijalno opasnih mesta sa stanovišta bezbednosti saobraćaja, uzimajući u obzir potrebe lokalnog stanovništva, navodi se u saopštenju Ministarstva gradjevinarstva, saobraćaja infastrukture, uz napomenu da je ukupna vrednost investicije na izgradnji poslednje deonice puta Кragujevac-Batočina iznosila je 1,1 milijardu dinara , sa PDV-om.\nKragujevčani su čevorokolovoznu konekciju sa Koridorom 10, nekada auto – putem Berograd – Niš dobili ravno 40 godina nakon što je, daleke 1980., urađen prvi plan izgradnje auto – puta Kragujevac – Batočina, i punih 16 godina od početka gradnje te saobraćajnice.\nIzgradnja auto – puta od Kragujevca do Koridora 10 je i ugovorna obaveza države Srbije prema italijanskom Fijatu, koja je trebalo da bude ispunjena do početka proizvodnje prvog novog Fijatovog modela u kompaniji Fijat (Krajsler) automobili Stbija.\nProizvodnja tog novog modela (“500L”), u kragujevačkoj fabruci startovala je pre ravno osam godina, preciznije u julu 2012. Srbija svoju obavezu prema italijanskom partner ispunjava tek sada, i to, reklo bi se, ne onako kako je ugovorom predviđeno.\nNovosagrađena konekcija Kragujevca sa Koridorom 10 koja je danas puštena u saobraćaj, jeste tek relativno nov put s obzirom da se gradi već 16 godina, ali nije ni auto – put, a ni brza saobraćajnica.\nStručnjaci, naime, kažu da nije auto – put jer nema zaustavne trake i druge elemente saobraćajnice te vrste. Nije, ističu, ni brza saobraćajnica jer na dužini od 25 kilometara ima čak tri kružna toka, na ulazu u Kragujevcu, zatim na sredini puta, te na ulazu u Batočinu.\nKragujevčani su, ipak, posle četiri decenije od prvog plana i 16 godina od početka gradnje doboili četvorokolovoznu saobraćajnicu kojom će, izvesno, mnogo brže i komfornije nego do sada da stižu do koridora 10. Naš list je u više navrata polemisao sa nadležima, medju kojima I sa ministarstkom Zoranom Mihajlović o infarstrukturnoj i saobraćajnoj marginalizaciji Kragujevca, insistirajući da se barem izgradnja puta od tog grada do do Koridora 10 privede kraju. Ispostavilo se da nije bilo uzalud.\nKragujevac, put, ŠumadijaBeograd


Đurić: Priština obećala nesmetane posete – Nadlanu.com\nĐurić: Priština obećala nesmetane posete\nObjavljeno 12. okt 2013. / 09:57:24\nĐurić kaže da je dogovoreno da se bez uslovljavanja sprovodi sporazum o slobodi kretanja.\n“Sloboda kretanja je uslov bez koga se ne može kada je u pitanju organizovanje izbora i to je prepoznato i vrednovano od strane međunarodne zajednice. Bio je prisutan pritisak i volja da se ovaj problem reši. To je rezultiralo time da sada imamo čvrtu reč prištinske strane da neće biti ometanja dolaska najvisih zbvaničnika“, rekao je Đurić za RTS.\n“Dogovoreno je da se bez uslovljavanja sprovodi sporazum o slobodi kretanja, da se bez uslovljavanja omogući u skladu sa dogovorima, bez intecija da se izaziva bilo kakava nestabilnost ili bilo ko pokaže kao pobednik ili poražen – omogući da se posete odvijaju normalno”, precizirao je Đurić.\nPovodom problema sa upisom raseljenih lica u biračke spiskove, Đurić kaže da se na tome intenzivno radi i da ovaj proces ne može da bude zaokružen do kraja na regularan način ako se ne nađe rešenje za to da ljudi koji su se prijavili uzmu ucešća u glasanju.\nĐurić je rekao da očekuje napredak u narednih nekoliko dana i na tom planu. Povodom pisanja prištinskih medija da postoji ponuda da se dokaže da su glasači tu živeli do 1998. godine i da danas imaju adresu na KiM, Đurić je potvrdio da se rešenja kreću u tom pravcu.\nOn je objasnio da svako ko ima jedan od 55 različitih dokumenata da je živeo na KIM do 1999. godine i da je tamo ostvarivao pravo glasa ili da je to pravo glasa stekao nakon tog perioda, a poseduje dokumentaciju kojom to može da potkrepi moći će da glasa na ovim izborima.\n“Ništa manje od toga za nas neće biti prihvatljivo”, poručio je Đurić. Povodom mogućnosti da se Albanci sa juga Srbije uključe u biračke spiskove na KiM, on je rekao da se neće dozvoliti manipulacije i da se bilo ko na fantomski način pojavi na biračkim spiskovima.\nUpitan da li ima podela na KIM među Srbima, Đurić ocenjuje da podele pokušavaju da prozivedu oni kojima nije u interesu da Srbi kao zajednica nastupe jedinstveno i formiraju zajednicu srpskih opština “i da na taj način dobijemo veoma čvrst oslonac u pokrajini koji sada na žalost nemamo”.\nOn je ukazao da je zbog toga loše iz Beograda slati poruke da ne treba da se podrži lista iza koje stoji država i da svi koji se bave politikom imaju odgovornost da ne unose tu vrstu podela.\nĐurić ipak smatra da izjave predstavnika opozicije nisu doprinele podelama.\n“Većina naših građana na KiM svesna je naše pozicije i interesa države da se ujednimo i formiramo zajednicu srspkih opština. Sve ostale stranačke ideje koje kroz takvu vrstu aktivnosti žele da se kapitalizuju sada padaju u drugi plan”, poručio je Đurić.\nPremijer Ivica Dačić i prvi potpredsednik vlade Aleksandar Vučić najavili su da će narednih dana ići na Kosovo i Metohiju, a predsednik Tomislav Nikolić ponovo će se obratiti građanima koji žive na Kosovu i Metohiji tek kada bude uveren da im je omogućeno da na demokratski način biraju svoje predstavnike na lokalnim izborima.


Vesti online / Sport / Košarka / Da li to Jokić najavljuje da neće igrati za Srbiju na EP?\nDa li to Jokić najavljuje da neće igrati za Srbiju na EP?\nSrpski as Nikola Jokić briljira ove sezone u dresu Denvera u najjačoj košarkaškoj ligi na svetu. Ljubitelji košarke u Srbiji trljaju ruke jer će uz Miloša Teodosića i Nemanju Bjelicu, centar Nagetsa da bude udarna igla "orlova" na Evropskom prvenstvu narednog leta i napad na titulu.\nBriljira u NBA ligi: Nikola Jokić, centar Nagetsa\nMeđutim, Jokić nije siguran da će da brani boje Srbije na Evrobaksetu, koji se igra u četiri države, a čija završnica je u Turskoj.\n- Verovatno ću igrati. Ne znam. Ne mogu da kažem sada nešto jer ne znam šta će se desiti za 50 utakmica, koliko nas čeka pre toga. Ne želim da kažem nešto što kasnije možda neću moći da ispunim - rekao je Jokić za turski Trendbasket i dodao:\n- Iskreno, brine me to što će Evrobasket biti u Istanbulu. Ali, to ne možemo da promenim, ne mogu ni ja, ali videćemo šta će biti - zaključio je centar Denvera.\n* VIDEO: Jokić digao Ameriku na noge sjajnom asistencijom\n* Jokić opet "pokidao", odličan i Bjelica\n* VIDEO: Jokić impresionirao Amere, poslao po "burek" Grina


Srpski badminton karavan stigao do Zrenjanina\nObjavljeno 31.10.2014. u 11h\nU Osnovnoj školi “Žarko Zrenjanin“, sutra, 1. novembra, uodržaće se Međuškolski badminton turnir, ujedno prvo zvanično takmičenje u Zrenjaninu. Početak takmičenja je u 10 časova, ulaz je slobodan.\nSrpski badminton karavan stigao je i do Zrenjanina. U subotu, 1. novembra 2014, u organizaciji Badminton kluba Banat i Osnovne škole “Žarko Zrenjanin”, biće održan drugi ovogodišnji Međuškolski badminton turnir. Na taj način grad na Begeju će dospeti na mapu badminton događaja u Srbiji, budući da će ovo biti prvi put da se u njemu održava neko zvanično takmičenje u ovom sportu.\nZa medalje u pojedinačnoj konkurenciji, pod svodovima OŠ “Žarko Zrenjanin”, boriće se preko 50 takmičara iz 20-tak škola iz šest gradova – Beograda, Kragujevca, Novog Sada, Vršca, Pančeva i Zrenjanina. Na “meniju” će biti okršaji u tri uzrasne katregorije. Jednu će činiti badmintonci i badmintonke od I do IV razreda, drugu od V do VI, a treću od VII do VIII. Start takmičenja, čiji su pokrovitelji Ministarstvo omladine i sporta Vlade Republike Srbije, Badminton savez Srbije i Grad Zrenjanin, a prijatelji Sportski savez Grada Zrenjanina, te kompanije “Yonex” i “Tin šped”, je u 10 časova.\n– Svi mi, koji smo u organizaciji ovog turnira, sa nestrpljenjem očekujemo njegov početak. Činjenica da je ovo prvo zvanično badminton takmičenje u istoriji zrenjaninskog sporta čini veliku čast svima nama iz Badminton kluba Banat kao i Osnovne škole “Žarko Zrenjanin“. Ujedno predstavlja i veliku odgovornost da badminton predstavimo u najboljem svetlu zrenjaninskoj publici. Nadam se da ćemo uspeti da organizujemo ovo takmičenje na visokom nivou i tako napravimo dobar korak da ovaj turnir u perspektivi postane i tradicionalan. Veoma sam srećan i zbog velikog broja prijavljenih takmičara iz skoro svih badminton centara Srbije što obećava i dosta dobrih mečeva . Iako je takmičenje školskog karaktera, nadam se da će turnir imati priliku da vide i što više Zrenjaninaca jer badminton je sport koji to zaista i zaslužuje – kazao je predsednik Upravnog odbora BK Banat Darko Carić.\nVlada Republike Srbije – Ministarstvo omladine i sporta, Sportski savez Zrenjanina i MZ „Dolja – Crni šor“, obezbeđivanjem neophodnih finansijskih sredstava u značajnoj meri je doprinelio održavanju Međuškolskog turnira u Zrenjaninu.\nTagovi:Badminton, badminton, Badminton klub Banat, banat, BK Banat, OŠ Žarko Zrenjanin


POPOVIĆ U BELORUSIJI: Čvršća saradnja sa Belorusijom u oblasti inovacija u budućnosti - Informer\nPOPOVIĆ U BELORUSIJI: Čvršća saradnja sa Belorusijom u oblasti inovacija u budućnosti\nMinistar za inovacije i tehnološki razvoj Nenad Popović, sastao se sa predsedavajućim Državnog komiteta za nauku i tehnologiju Republike Belorusije, Aleksandrom Šumilinom, i tom prilikom poručio da Srbija želi da razvija aktivnu saradnju sa Belorusijom u oblasti inovacija i digitalne ekonomije u budućnosti\nPopović je istakao da Srbija, po sličnom modelu kao Belorusija, gradi svoj inovacioni ekosistem, razvijajući savremenu infrastrutkuru i tehnoparkove u univerzitetskim centrima, ali i u manjim gradovima u regionima.\n- To je osnova za inovacioni rast i model za oblikovanje što većeg broja mladih inženjera da svoju budućnost prepoznaju u inovacijama, tehnologijama i tehnološkom preduzetništvu - naglasio je Popović.\nOn je ukazao da Srbija u ovom trenutku gradi dva najsavremenija inovaciona i tehnološka parka u univerzitetskim centrima Novom Sadu i Nišu, kao i da se trenutno završava izgradnja osam inovacionih startap centara u regionima u Srbiji.\nOn je istakao da se u Srbiji, pored intenzivnog razvoja inovacione infrastrukture, kroz različite podsticaje koje daju njegov kabinet i Vlada Republike Srbije, stimulišu mladi preduzetnici da otvaraju svoje startap kompanije i razvijaju svoje kapacitete za istraživanje i razvoj u oblasti inovacija.\nŠumilin je istakao da Belorusija utvrđuje svoj program razvoja inovacija na period od pet godina. On je ukazao da u ovom trenutku u Belorusiji postoji 15 tehnoloških parkova u svim oblastima zemlje. Šumilin je naglasio da se 10 odsto od svih poreza na dobit u zemlji sliva u Inovacioni fond odakle se ta sredstva opredeljuju za inovacioni razvoj ekonomije Belorusije.\nPopović i Šumilin su razgovarali o potencijalima za saradnju dve zemlje u oblasti digitalnih tehnologija, digitalizacije poljoprivrede, upotrebe bespilotnih letelica, vozila na električni pogon, kao i upotrebe inovacija u medicini.\nDvojica sagovornika su potvrdili spremnost Srbije i Belorusije da se težnja ka razvoju čvršće saradnje u budućnosti formalizuje kroz potpisivanje Sporazuma o saradnji između dve zemlje, koji će omogućiti razmenu znanja i iskustava u razvoju inovacionog ekosistema i infrastrukture, razmenu tehnologija, kao i zajednički rad srpskih i beloruskih inženjera na razvoju savremenih inovacionih rešenja i digitalnoj transformaciji ekonomija dve zemlje.\nTokom zvanične posete Belorusiji, ministar Popović je posetio i Belorusko-kineski industrijski park Veliki kamen, koji Republika Belorusija razvija zajedno sa kineskim partnerima.\nNenad Popović Ministar za inovacije i tehnološki razvoj Belorusija poseta


Liga prvaka: Real Madrid bolji od Intera, Liverpool deklasirao Atalantu – Haber.ba\nLiga prvaka: Real Madrid bolji od Intera, Liverpool deklasirao Atalantu\nVečeras su odigrane utakmice trećeg kola grupne faze Lige prvaka po grupama A, B, C i D, a najveću pažnju je privukao meč Real Madrida i Intera, javlja Anadolu Agency (АА).\nLiga prvaka: Real Madrid bolji od Intera, Liverpool deklasirao Atalantu - REUTERS/Juan Medina\nReal Madrid je u vrlo zanimljivoj utakmici grupe B kod kuće upisao pobjedu, rezultatom 3:2. U istoj grupi Shakhtar Donetsk je kao domaćin doživio pravi debakl od Borussije Monchengladbacha koja je slavila sa 6:0.\nU okviru grupe A, Bayern Minhen je u gostima savladao Salzburg rezultatom 6:2, a Lokomotiv Moskva i Atletico Madrid su remizirali 1:1.\nManchester City je u grupi C na svome Etihadu s 3:0 pobijedio Olympiacos, a Porto je savladao Marseille rezultatom 3:0.\nU grupi D Liverpool je u gostima pobijedio Atalantu s visokih 5:0, a u istoj grupi Midtjylland je poražen od Ajaxa s 1:2.\nTeme:Atalanta, Inter, Liga prvaka, Liverpool, Real Madrid


Press Online :: Politika :: VUČIĆ OBILAZI RADOVE na saobraćajnici Lajkovac-Iverak: Ovo je veoma važno za ceo Kolubarski okrug!\nVUČIĆ OBILAZI RADOVE na saobraćajnici Lajkovac-Iverak: Ovo je veoma važno za ceo Kolubarski okrug!\nPredsednik Srbije Aleksandar Vučić je obilazeći radove na saobraćajnici primetio da je ovo važno za ceo Kolubarski okrug.\nPredsednik je zapitao zašto će biti 25 mostova, ali se složio da investitor bolje zna.\nVučić je rekao da će do kraja 2022. godine biti završena ova saobraćajnica.\nRadovi na izgradnji brze saobraćajnice Iverak - Lajkovac, kojom će se Valjevo povezati sa auotputem "Miloš Veliki", počeli su danas, a kada se završe svi radovi, od Beograda do Valjeva putovaće se 35 minuta. Ukupna dužina deonice iznosi 18,3 kilometra, a radovi, koje u skladu sa državnim sporazumom Srbije i Kine izvodi kompanija "Čajna Šandong", vredni su 158 miliona evra.Brza saobraćajnica imaće po trake u oba smera i projektovana je za brzinu do 100 kilometara na sat.\nNa trasi ce se nalaziti 25 objekata, jedna petlju, ukupno 19 mostova, od čega su dva najduža ukupne dužine 1,5 kilometar. Rok za završetak radova je 36 meseci.Deo ovog projekta je i potpuno uređenje reke Kolubare i vodotokova, što će sprečiti dalja plavljenja ovog dela Srbije.\nBrza saobraćajnica Iverak-Lajkovac, deo je državnog puta Loznica-Valjevo- Lazarevac i predstavlja poprečnu vezu u putnoj mreži Srbije i povezaće delove Republike Srpske, odnosno Bosne i Hercegovine sa auto-putem "Miloš Veliki" i Koridorom 10.Početku radova prisustvuju ambasadorka Kine Ccen Bo i potpredsednica vlade i ministarka građevinarstva, saobraćaja i infrastrukture Zorana Mihajlović, kao i predstavnici Puteva Srbije i izvođača radova.


U Njutaunu zvonima obilježeno sedam dana od maskara\nU Njutaunu danas je oglašavanjem zvona obeleženo sedam dana od masakra u tom američkom gradu, pojedinačnim udarcem zvona za svaku žrtvu.\nZvona su se čula i u drugim crkvama i lokalnim zajednicama širom zemlje, a predsjednik SAD Barak Obama je minutom ćutanja u Beloj kući odao počast žrtvama pucnjave, jedne od najsmrtonosnijih u američkoj istoriji.\nZvona su zvonila 26 puta, za 20 dece i šest žena ubijenih u osnovnoj školi u američkoj državi Konektikat, ali nije bilo zvona za 27. žrtvu napadača Adama Lanze, njegovu majku, koju je ubio pre nego što je otišao u školu.\nMnogi stanovnici Njutauna, gdje je prethodnih dana održavano po više sahrana, krive Nensi Lanzu što nije sakrila svoje oružje koje je njen sin koristio za napad. Neki, ipak, smatraju da je i ona nevina žrtva koja je trebalo da bude dio komemoracija.\nPotpredsjednik SAD Džo Bajden izjavio je da će se Obamina administracija založiti za strože zakone o oružju i da je apsolutno posvećena zaustavljanju oružanog nasilja u zemlji.


Nacrt Zakona o pretvaranju prava korišćenja u pravo svojine građevinskog zemljišta uz nakandu prošao je javnu raspravu, pa će se Predlog tog zakona uskoro naći pred Vladom Srbije, izjavila je ministarka građevine, saobraćaja i infrastrukture, Zorana Mihajlović.\nOvim zakonom biće omogućeno okončanje postupka privatizacije građevinskog zemljišta u Srbiji, odnosno biće ukinuto pravo korišćenja na građevinskom zemljištu koje je kočilo građevinsku industriju.\nUz ranije reafirmisano načelo jedinstva nepokretnosti, okončanjem svojinske transformacije na građevinskom zemljištu, Srbija će se vratiti u krug zemalja koja imaju uređeno pitanje svojine na nepokretnostima.\n"Osim toga, tu je i Zakon o legalizaciji za koji će uskoro početi javna rasprava, a kojim ćemo rešiti pitanje više od milion nelegalno izgrađenih objekata. Pripremamo i krovni zakon o kapitalnim ulaganjima kako bismo ubrzali kapitalne projekte", navodi Mihajlović.\nPrema njenim rečima, Ministarstvo građevinarstva, saobraćaja i infrastrukture je izmenama i dopunama Zakona o planiranju i izgradnji ("Sl. glasnik RS", br. 72/2009, 81/2009 - ispr., 64/2010 - odluka US, 24/2011, 121/2012, 42/2013 - odluka US, 50/2013 - odluka US, 98/2013 - odluka US, 132/2014 i 145/2014), sa čijom se primenom započelo 1. marta 2015. godine, napravilo sistemski zaokret u odnosu na dosadašnju praksu u izdavanju građevinskih dozvola.\nOd prosečnog roka od 249 dana, koliko se u Srbiji čekalo na građevinsku dozvolu, taj rok sada iznosi od tri do 10 dana, pokazuju izveštaji lokalnih samouprava.\nMinistarka navodi i da se puna implementacija Zakona o planiranju i izgradnji očekuje od 1. januara 2016. godine, kada će početi elektronska razmena podataka i izdavanje elektonskih građevinskih dozvola.